Bill Gates Membuat 15 Ramalan Pada Tahun 1999 Dan Ketepatannya ‘Menakutkan’

Pada tahun 1999, Bill Gates menulis sebuah buku bertajuk ‘Business @ the Speed of Thought’. Dalam buku itu, Gates membuat 15 ramalan yang pada masa itu mungkin kedengaran seperti keterlaluan. Tetapi seorang pelajar jurusan perniagaan, Marcus Kirjonen menulis dalam blognya bahawa ramalan Gates ternyata menjadi kenyataan. Dan ketepatannya, ‘menakutkan’.

Ramalan Gates: “Perkhidmatan perbandingan harga secara automatik akan dibangunkan, yang membolehkan orang ramai untuk membandingkan harga dari beberapa laman web, membuatkan ia mudah untuk mencari produk paling murah dalam semua industri.”

Apa yang kita lihat sekarang: Anda boleh mencari produk di Google atau Amazon dan mendapatkan harga yang berbeza untuk produk yang sama. Laman web seperti NextTag dan PriceGrabber dibina khusus untuk perbandingan harga.

Ramalan Gates: “Orang ramai akan membawa peranti kecil yang membolehkan mereka untuk sentiasa kekal berhubung dan menjalankan perniagaan elektronik dari mana sahaja mereka berada. Mereka akan dapat memeriksa berita, melihat tempahan penerbangan mereka, mendapatkan maklumat daripada pasaran kewangan, dan melakukan apa sahaja yang lain pada peranti ini.”

Apa yang kita lihat sekarang: Telefon pintar, dan kini jam tangan pintar, berupaya melakukan aktiviti yang disebut di atas untuk ramai orang.

3. Pembayaran dan pembiayaan kewangan atas talian, penjagaan kesihatan yang lebih baik melalui web.

Ramalan Gates: ” Orang ramai akan membayar bil, menjaga kewangan, dan berkomunikasi dengan doktor mereka melalui Internet.”

Apa yang kita lihat sekarang: Teknologi tidak mampu untuk mengubah penjagaan kesihatan dalam skala yang besar, tetapi ada laman web seperti ZocDoc yang membantu dalam pencarian dan penjadualan dengan doktor dengan lebih mudah. Anda kini boleh membuat pinjaman wang secara atas talian melalui laman web seperti Lending Club, dan mudah membuat pembayaran melalui laman web seperti PayPal dan Venmo.

4. Pembantu peribadi dan Internet of Things

Ramalan Gates: “Pembantu peribadi akan dibangunkan. Aplikasi atau peranti ini akan menyambung dan menyegerakkan (synchronize) semua peranti anda dengan cara yang pintar, sama ada di rumah atau di pejabat, dan membolehkan mereka untuk bertukar-tukar data. Peranti akan memeriksa e-mel dan membentangkan maklumat yang anda perlukan. Apabila anda pergi ke kedai, anda boleh memberitahu apa resipi anda mahu untuk sediakan, dan ia akan menghasilkan senarai bahan-bahan yang anda perlukan. Ia akan memberitahu maklumat terbaru tentang anda kepada semua peranti yang anda gunakan untuk membuat pembelian dan jadual, yang membolehkan peranti-peranti ini untuk menyesuaikan diri secara automatik ke atas apa yang anda sedang lakukan.”

Apa yang kita lihat sekarang: Google Now, pembantu pintar yang boleh digunakan dari peranti mudah alih, sudah mula mampu menyediakan kemudahan ini. Sementara itu, peranti pintar seperti Nest mengumpul data mengenai rutin harian anda dan secara automatik menyesuaikan suhu rumah. Beacons akan menghantar kupon berdasarkan tabiat membeli masa lalu anda.

Ramalan Gates: “Suapan video secara berterusan dari rumah anda akan menjadi biasa, yang memberitahu anda apabila ada pelawat semasa anda tiada di rumah.”

Apa yang kita lihat sekarang: Dropcam menjual kamera pengawasan rumah yang membuat lebih mudah untuk anda memantau rumah anda dari jauh. Google membeli syarikat tersebut dengan harga $555 juta pada tahun 2014.

Ramalan Gates: “Laman web peribadi untuk rakan-rakan dan keluarga anda akan menjadi biasa, membolehkan anda untuk berbual dan merancang acara.”

Apa yang kita lihat sekarang: Laman media sosial seperti Facebook dan Instagram memenuhi ramalan ini.

Ramalan Gates: “Perisian yang tahu apabila anda telah menempah perjalanan dan menggunakan maklumat tersebut untuk mencadangkan aktiviti di destinasi tempatan. Ia menunjukkan aktiviti, diskaun, tawaran, dan harga lebih murah untuk semua perkara-perkara yang anda mahu buat. ”

Apa yang kita lihat sekarang: Laman web percutian seperti Expedia dan Kayak menawarkan tawaran berdasarkan data pembelian yang lalu. Iklan di Google dan Facebook menawarkan promosi iklan berdasarkan lokasi dan kehendak pengguna.

8. Laman perbincangan sukan secara siaran langsung

Ramalan Gates: “Semasa menonton pertandingan sukan di televisyen, perkhidmatan ini akan membolehkan anda untuk membincangkan apa yang sedang berlaku secara langsung, dan menyertai peraduan di mana anda mengundi siapa yang anda fikir akan menang.”

Apa yang kita lihat sekarang: Sekumpulan laman media sosial membolehkan ini, dengan Twitter mendahului. Anda boleh meninggalkan komen dalam masa nyata pada tapak sukan seperti ESPN.

Ramalan Gates: “Peranti akan mempunyai pengiklanan pintar. Mereka akan mengetahui trend pembelian anda, dan akan memaparkan iklan yang bersesuaian dengan minat anda.”

Apa yang kita lihat sekarang: Kebanyakan perkhidmatan pengiklanan dalam talian mempunyai ciri ini sekarang, di mana pengiklan boleh menyasarkan pengguna berdasarkan sejarah klik, minat peribadi dan corak pembelian.

Ramalan Gates : “Siaran televisyen akan menyediakan pautan ke laman web dan kandungan yang berkaitan dengan apa yang anda menonton. ”

Apa yang kita lihat sekarang: Hampir setiap rancangan sukan mempunyai iklan yang memaparkan pautan ke laman web tertentu. Mereka juga berkongsi Twitter pasukan yang bertanding.

Ramalan Gates : “Penduduk bandar dan negara akan dapat mengadakan perbincangan melalui Internet mengenai isu-isu yang memberi kesan kepada mereka, seperti politik tempatan, perancangan bandar atau keselamatan.”

Apa yang kita lihat sekarang: Laman web berita kebanyakannya mempunyai bahagian komen di mana orang ramai boleh mengadakan perbincangan secara langsung, manakala banyak tapak mempunyai forum di mana orang ramai boleh bertanya dan menjawab soalan-soalan tertentu. Twitter dan Facebook memainkan peranan dalam revolusi politik di Libya, Mesir dan Tunisia.

12. Laman web dalam talian berasaskan minat

Ramalan Gates: “Komuniti online tidak akan dipengaruhi oleh lokasi, tetapi sebaliknya, minat anda.”

Apa yang kita lihat sekarang: Ada pelbagai laman berita dan komuniti dalam talian memberi tumpuan kepada topik yang sama. Banyak laman berita berkembang kepada topik berasingan, yang menawarkan liputan lebih mendalam mengenai topik yang diberikan.

Ramalan Gates: “Pengurus projek yang ingin membina satu pasukan dapat melakukannya secara dalam talian, menerangkan projek itu kepada ahli kumpulan, dan menerima cadangan calon ahli pasukan yang sesuai dengan keperluan mereka. ”

Apa yang kita lihat sekarang: Terdapat banyak perisian aliran kerja yang yang merevolusikan bagaimana anda merekrut, membentuk pasukan, dan membahagi tugas kepada ahli pasukan.

Ramalan Gates: ” Begitu juga, orang yang mencari kerja akan dapat untuk mencari peluang pekerjaan melalui dalam talian dengan mengisytiharkan minat mereka, keperluan, dan kemahiran khusus.”

Apa yang kita lihat sekarang: Tapak seperti LinkedIn membolehkan pengguna untuk memuat naik resume mereka dan mencari pekerjaan berdasarkan minat dan keperluan individu. Perekrut boleh mencari berdasarkan kemahiran khusus mereka.

Ramalan Gates: “Syarikat-syarikat akan dapat membida pada tawaran pekerjaan/tender, sama ada projek pembinaan, pembikinan filem, atau kempen pengiklanan. Ini adalah solusi yang efektif untuk syarikat-syarikat besar yang mahu menggunakan khidmat tenaga luar bagi kerja-kerja yang mereka tidak biasa hadapi, perniagaan yang mencari pelanggan baru, dan syarikat-syarikat yang tidak mempunyai akses kepada pembekal untuk perkhidmatan tersebut.”

Apa yang kita lihat sekarang: Banyak perisian perusahaan tertumpu kepada aspek sosial, supaya pengguna boleh mendekati perniagaan lain dan memulakan perbincangan yang boleh membawa kepada projek-projek yang lebih besar dalam masa akan datang.

LIKE dan FOLLOW Vocket di Facebook serta Instagram


Kini Bill Gates Telah Pun Minum Air Dari Hasil Buangan Manusia Dengan Penuh Yakin Sekali

Setelah sekian lama Yayasan Gates ditubuhkan. Kini mereka mencari sebuah mesin yang berteknologi tinggi supaya air bersih dapat dihasilkan dengan mudah. Ini bertujuan supaya bekalan air bersih dapat disalurkan ke kawasan sasaran Yayasan Gates mahu berikan.

Dengan adanya Janicki Omniprocessor, mesin ini dapat menghasilkan air dan elektrik sekaligus dari hasil buangan manusia. Dengan kos yang berpatutan, ia dapat dilaksanakan dengan baik. Namun Yayasan Gates perlu melakukan kajian yang lebih mendalam lagi tentang mesin ini.

Untuk membuktikan Janicki Omniprocessor ini berjaya menghasilkan air bersih dalam tempoh singkat. Bill Gates sendiri telah turun padang dan minum air yang dihasilkan.

Untuk memahami secara ringkas proses mesin ini, tonton video di bawah.

Sertai The Vocket di Facebook untuk ketahui artikel menarik daripada kami setiap hari.


Bill Gates Ramal Akan Berlaku 2 Bencana Besar Di Masa Hadapan, Bakal Bunuh Lebih Ramai Orang

Pengasas Microsoft, Bill Gates sering menjadi perhatian orang ramai. Selain daripada pakar dalam bidangnya, beliau juga sering mendapat perhatian terutamanya dalam meramal masa hadapan. Tidak pasti ini adalah kelebihan atau sememangnya dia ‘sudah tahu’ mengenai sesuatu kejadian sebelum ia sampai ke pengetahuan umum.

Untuk rekod, salah satu ramalan yang dibuatnya pada tahun 2015, di mana dia meramalkan bahawa pandemik akan berlaku di masa depan dan bukannya perang.

Terbaharu, Gates yang berumur 65 tahun telah diundang ke satu rancangan televisyen dan dia mendedahkan bahawa akan terjadi dua bencana besar pada masa akan datang. Bencana ini akan menjadi masalah global sehingga memberi kesan kepada seluruh dunia.

“Salah satunya adalah perubahan iklim. Setiap tahun jumlah kematian akan lebih tinggi berbanding apa yang kita alami semasa wabak ini,” kata Gates ketika ditanya oleh Derek Muller dari channel Veritasium mengenai masalah besar yang akan dihadapi manusia pada masa akan datang.

Ini bukan kali pertama Gates mengemukakan bahawa perubahan iklim akan memberi kesan yang lebih buruk daripada pandemik. Sebagai contoh, pada bulan Ogos 2020, dia juga telah membahaskan isu yang sama di blog peribadinya, Gates Notes.

Bagi pakar, perubahan iklim mempunyai kesan yang sama dengan situasi pandemik. Menurut bahagian Iklim dan Kewangan Persatuan Bangsa-Bangsa Bersatu, kerosakan pada persekitaran dan ekosistem berpotensi menyebabkan lebih banyak kematian daripada wabak COVID-19.

Selain itu, seorang pakar dalam epidemiologi dari Univeristi Griffith, Dicky Budiman menyatakan bahawa perubahan iklim adalah bukti kegagalan manusia untuk berdamai dengan alam sekitar sehingga meletakkan dunia ke dalam satu era gelap.

Di samping itu, selain daripada perubahan iklim yang bakal memberi kesan kepada kehidupan manusia, Gates juga mendedahkan masalah lain yang berkaitan dengan pandemik, iaitu bio-terorisme.

“Sesuatu yang tidak disukai oleh manusia, bio-terorisme. Seseorang yang ingin menyebabkan kerosakan akan membina virus dan ini bermaksud bayarannya, kemungkinan kesan ini lebih besar daripada apa yang disebabkan oleh wabak seperti yang berlaku hari ini, “kata Bill Gates.

Seperti perubahan iklim, Gates juga telah bercakap mengenai isu ini dalam beberapa wawancara. Para pakar juga telah memperingatkan bahawa bio-terorisme mampu menjadi senjata yang efisien dan mematikan jika ia jatuh di tangan pengganas.

Namun bagi Sucharit Bhakdi, ketua Institut Mikrobiologi Perubatan di Universiti Mainz, beliau mengingatkan bahawa senjata biologi mempunyai kriteria tertentu sehingga mampu untuk memberi ancaman kepada manusia.

“Senjata biologi mesti mempunyai kekuatan menembus, baik secara psikologi dan ekonomi dan ketenteraan,” katanya kepada Deutsche-Welle pada tahun 2005.

Bagaimanapun, ramalan Bill Gates ini datang dalam skop yang besar dan sudah dibahaskan oleh ramai ahli dan saintis. Boleh jadi apa yang dibahaskan oleh Gates adalah dari kertas kajian yang sudah ditulis lama oleh para saintis dan boleh jadi apa yang diberitahu oleh beliau adalah sebagai ingatan bahawa kesan perubahan iklim dan teknologi yang pesat membangun akan membawa manusia ke satu bencana yang lebih besar.

Ramalan Steve Jobs pada tahun 1990 akhirnya jadi kenyataan pada hari ini. Klik pautan di bawah untuk membaca.

Ramalan Steve Jobs Pada Tahun 1990 Akhirnya Jadi Kenyataan Pada Hari Ini

Ramalan Kartun The Simpsons Tahun Lalu Akhirnya Jadi Kenyataan Pada Hari Ini

10 Ramalan Pelik Yang Akan Berlaku Menjelang Tahun 2020


Bill Gates Ramal Dunia Bakal Hadapi Satu Lagi Pandemik

Pengasas Microsoft, Bill Gates sekali lagi menjadi tumpuan dunia apabila menyebut bahawa risiko simptom COVID-19 yang teruk sudah mula menurun, namun dia memberi amaran bahawa lambat laun wabak lain pula yang akan muncul, lapor India Times.

Dia yang juga pengerusi Yayasan Bill & Melinda Gates, berkata potensi wabak baharu ini mungkin datang daripada patogen yang berbeza, tetapi masih daripada keluarga coronavirus, “Kita akan mengalami satu lagi wabak. Ia akan menjadi patogen yang berbeza di lain masa,” kata Gates.

Bagaimanapun, tambah beliau, seiring dengan kemajuan teknologi khususnya dalam bidang perubatan, kemampuan manusia untuk menangani wabak menjadi semakin baik, lebih-lebih lagi jika mereka bersiap sedia mulai sekarang.

“Dua tahun selepas wabak koronavirus merebak dan menjangkiti sebahagian besar manusia di seluruh dunia, kesan paling teruk virus itu telah berkurangan secara global apabila orang ramai telah memperoleh beberapa tahap imuniti. Keparahan gejala korona juga terus menurun, ini dapat dilihat dari varian Omicron,” jelasnya pada Persidangan Keselamatan Munich.

Apa yang menariknya menurut Gates adalah di beberapa wilayah, imuniti itu diperoleh daripada wabak COVID-19 itu sendiri. Iaitu, terdapat ramai orang yang telah dijangkiti wabak ini dan pulih, jadi mereka mencipta imuniti terhadap SARS-CoV-2.

Ini kata Bill Gates apabila disoal bilakah COVID-19 akan berakhir walaupun adanya varian Omicron. Rujuk pautan di bawah untuk membaca.

Ini Kata Bill Gates Apabila Disoal Bilakah COVID-19 Akan Berakhir Walaupun Adanya Varian Omicron

‘Ini Adalah Tragedi Yang Luar Biasa’ – Ini Ramalan Terbaharu Bill Gates Mengenai COVID-19

Puteri Bill Gates Langsungkan Akad Nikah Secara Islam Dengan Pemuda Mesir Dalam Majlis Bernilai RM8 Juta


7 Tahun Selepas Dilancarkan, Bill Gates Secara Rasminya Sertai WeChat

Mencecah umur 62 tahun bukan alasan untuk Bill Gates tidak menceburi sesuatu yang baru. Sebelum ini tokoh ini turut terlibat dalam ice bucket challenge serta Reddit AMA dimana kedua-dua event ini banyak dikuasai oleh mereka yang lebih muda.

Terbaru, Bill Gates secara rasminya menyertai aplikasi WeChat. Mengetahui beliau menyertai WeChat kami berpendapat beliau bakal dipilih sebagai pengurus syarikat tersebut setidaknya sebagai pelabur. Ternyata sangkaan kami silap. Bill Gates sekadar mendaftar sebagai pengguna untuk memaparkan hasil penulisannya kepada umum.

Hasrat Bill Gates memilih platform aplikasi dari China ini tidak lain dan tidak bukan untuk meluaskan pengaruhnya sekitar China. Memandangkan ekonomi China semakin meningkat ketika ini ditambah pula dengan bilangan penduduk yang ramai, pemilihan Bill Gates untuk memilih WeChat berbanding blogspot tampak releven.

Melalui aplikasi WeChat, pengguna dapat mengikuti sebarang penulisan yang dikeluarkan oleh individu terkaya dunia ini. Tambahan pula hasil penulisannya bakal dikeluarkan dalam Bahasa Mandarin, ternyata Bill Gates sudah lama mengkaji sebelum memilih untuk menggunakan platform WeChat ini.

Selain itu, ramai yang berpendapat pendekatan yang dilakukan Bill Gates ini sebagai cara untuk mempromosikan lebih banyak produk dibawah pengurusan beliau. Ditambah pula dengan Facebook dan Twitter yang disekat di China, langkah yang dilakukan ini sememangnya idea yang best. Bill Gates, anda bijak.


Lihat Bagaimana Bill Gates Memperdaya Lelaki Ini Untuk Minum Air Yang Dirawat. Licik!

Jutawan dan genius Microsoft yang terkenal, Bill Gates merupakan seorang yang kaya daripada aspek kewangan dan juga kemanusiaan. Buktinya, baru-baru ini Bill Gates memperkenalkan sebuah teknologi baru yang mampu mengubah air najis kepada air minuman dan juga tenaga elektrik. Ciptaan ini dikenali sebagai Omniprocessor.

BACA – Lihat Proses Air Rawatan Tersebut Di Sini

Teknologi ini dicipta kerana Bill Gates percaya dengan kemampuannya mengubah kehidupan penduduk di negara miskin seperti Afrika yang kita sendiri sedia maklum betapa sukarnya bagi mereka untuk mendapatkan bekalan air bersih setiap hari. Bill Gates juga yakin teknologi ini bakal menyelamatkan ribuan nyawa daripada kebuluran dan penyakit.

Lihat betapa liciknya Bill Gates memperdayakan hos rancangan temubual terkemuka Amerika, Jimmy Fallon untuk minum air najis yang telah dirawat oleh Omniprocessor melalui video di bawah ini.

Sejujurnya, sanggup atau tidak anda minum air yang telah dirawat ini tanpa sebarang trick seperti yang dilakukan oleh Bill Gates? Nyatakan pendapat anda dibahagian komen di bawah.


Bill Gates Yakin Hampir Kesemua Vaksin Yang Dihasilkan Selamat Digunakan

Sebut mengenai Bill Gates pasti ramai yang mengenalinya sebagai individu yang membangunkan Microsoft. Walau bagaimanapun, sejak pandemik tiba, Bill Gates dilihat sangat sibuk membincangkan soal vaksin sejak wabak COVID-19 mulai menyerang dunia.

Beliau yang sebelum ini pernah mendakwa kes COVID-19 dijangka meningkat pada akhir tahun baru-baru ini tampil lagi sebuah dakwaan mengatakan kesemua vaksin dijangka selamat dan efisien untuk digunakan.

Pengumuman yang dibuat menerusi temu ramah bersama CNN ini merujuk kepada vaksin keluaran Pfizer, Moderna, AstraZeneca, Johnson & Johnson dan Novavax.

Dalam pada itu, beliau masih lagi risau dengan penyebaran wabak ini menjelang bulan mendatang sehingga Februari di mana dijangka lebih 2,000 kematian bakal direkodkan setiap hari di Amerika Syarikat sewaktu musim sejuk.

Bill Gates juga sebelum ini pernah memaklumkan beliau menjangkakan wabak COVID-19 tidak akan berakhir sehingga 2022 di mana orang ramai perlu bersedia untuk melalui hidup dengan lebih panjang dalam usaha memutuskan rantaian wabak ini.

Setakat ini, yayasan Bill and Melinda Gates sudah mendermakan sebanyak $350 juta (~RM1.4 bilion) dalam usaha membantu individu yang terkesan dengan wabak COVID-19 dan juga penghasilan vaksin wabak yang menjadi pandemik ini.

Sebelum ini Bill Gates pernah mengumumkan vaksin keluaran beliau bakal dilancarkan seawal tahun hadapan.

Vaksin COVID-19 Keluaran Bill Gates Dijangka Tiba Seawal Setahun Lagi

Bill Gates Letak Jawatan Lembaga Pengarah Microsoft Untuk Fokus Dengan Kerja Kebajikan

Bill Gates Kongsi Penyesalan Terbesar Dirinya Bernilai RM1.66 Trilion


‘Billion Dollar Whale’ Edisi Bahasa Melayu Sudah Mula Ditawarkan

Penulis buku kontroversi “Billion Dollar Whale”, Tom Wright baru-baru ini telah mengesahkan pengeluaran buku tersebut edisi Bahasa Melayu akan tersedia di pasaran bermula bulan ini.

Malay version of Billion Dollar Whale, out this month! pic.twitter.com/xxIfOSFYDG

— Tom Wright (@TomWrightAsia) November 5, 2018

Oleh kerana sambutan yang amat menggalakkan daripada edisi sebelumnya, edisi Bahasa Melayu ini dipercayai akan menarik lebih ramai pembaca tempatan yang pastinya ingin mengetahui apa yang terjadi sebenarnya kepada dana syarikat 1Malaysia Development Berhad (1MDB).

Pembaca boleh mula menempah buku edisi Bahasa Melayu ini menerusi pra-tempah di laman web Bookcafe dengan harga promosi.


Billionaire China Ini Membawa 6400 Orang Pekerjanya Bercuti Di Paris

Sekiranya ada anugerah ‘Boss Terbaik Tahun 2015’, maka Li Jinyuan mungkin akan memenanginya.

Pengerusi syarikat Tiens Group telah membawa 6400 atau separuh daripada kakitangannya yang berjumlah 12000 orang ke percutian di Paris dan Selatan Perancis pada hari Selasa 5 Mei 2015.

Lawatan itu dianjurkan bersempena dengan ulang tahun syarikat yang ke-20 dan ia bukannya sebuah percutian bajet.

Menurut International Business Times, Li telah menempah 140 buah hotel di Paris dan mengatur lawatan ke tempat-tempat di sekitar Paris seperti Lourve dan Menara Eiffel.

Beliau juga menempah 7,600 tempat duduk di kereta api berkelajuan tinggi terkenal Perancis, TGV, untuk membawa kumpulan pelancong ini dari Paris ke selatan Perancis di mana mereka akan menetap di hotel empat dan lima bintang.

BBC melaporkan kumpulan ini dijangka akan membelanjakan €13,000,000 (RM52 juta) dalam seluruh percutian mereka.

Mereka juga sempat mencipta rekod baru dunia.

Pada hari Jumaat (8 Mei), pemeriksa dari Guinness World Records mengesahkan yang kumpulan ini berjaya mencipta rekod dunia melalui ‘frasa perbarisan manusia’ yang terpanjang di dunia di Promenade des Anglais di Nice.

Perbarisan ini menulis “Tiens’ dream is Nice in the Cote d’Azur”.

Siapa Li Jinyuan?

Menurut Forbes, Li Jinyuan adalah orang ke-24 terkaya di China. Beliau mengasaskan kumpulan Tiens pada tahun 1995 sebagai sebuah syarikat yang menjual produk penjagaan kesihatan.

Ia kini telah mengembangkan perniagaannya dalam sektor bio-teknologi, pendidikan, runcit dan pelancongan di lebih 190 buah negara.

Beliau adalah seorang dermawan, dan aktif menderma kepada persatuan-persatuan kebajikan di China, termasuk AS$100 juta (RM350 juta) untuk menubuhkan Tianshi College di China.

Pekerja-pekerjanya mesti gembira dengan ketua mereka yang murah hati.

LIKE dan FOLLOW Vocket di Facebook serta Instagram


17 Fakta Tentang Zalora Hasil Perkongsian Selama 2 Jam

Nota Editor: Artikel ini asalnya ditulis oleh Tuan Firdaus Yasin, seorang usahawan muda dalam industri makanan khususnya. Kami kongsikan semula catatan beliau tentang Zalora ini dengan keizinan. Semoga bermanfaat.

Hari ini, 9 Mei 2015 saya sempat singgah sebentar di MAGIC,Cyberjaya untuk mendengar perkongsian dari wakil Zalora. Selamat dua jam sesi perkongsian berlangsung tidak banyak teknik atau strategi yang dikongsikan, sebaliknya lebih terarah kepada perkongsian data dan statistik tentang perniagaan Zalora, laman web ecommerce fesyen nombor satu di Malaysia.

Apabila ditanya tentang marketing bajet dan revenue tahun lepas,mereka hanya beritahu ianya rahsia syarikat. Nota ini berdasarkan pemahaman saya.

1. Zalora telah beroperasi selama 3tahun, tetapi masih belum reach breakeven point kerana market di Malaysia masih belum matang. Pihak Zalora menggalakkan pesaing lain supaya boleh mempercepatkan proses awareness tentang ecommerce di Malaysia.

2. SOP Zalora untuk inventory menetapkan supaya setiap produk on shelves mesti dihabiskan dalam 90 hari. Sekiranya 60 hari masih banyak lagi, mereka akan mulakan membuat promosi. Sekiranya 90 hari masih belum habis juga, mereka akan buat clearance besar-besaran asalkan rak clear.

3. Zalora membuat validation dengan cara Jika produk baru boleh dijual more than 35% from its beginning inventory dalam masa sebulan, means produk itu boleh dijual. Ianya akan increase production dan push untuk sales. Jika bawah dari itu, mereka akan kaji dahulu bagi mengetahui masalah apa dan cuba rectify. Sekiranya masih gagal,mereka akan buat jualan penghabisan stok atau jual murah dan berhentikan pengeluaran dengan serrta merta.

4. Dalam tempoh 2 jam semasa talk,zalora selalu sebut tentang ‘customer acquisition’ berulang kali dan jarang sebut tentang sales. Mereka lebih mementingkan number of customers daripada sales.

5. Walaupun masih belum breakeven,tetapi growth zalora dari segi jumlah pelanggan bertambah 200% setiap tahun.

6. Fb ads & adwords mereka telah push to the limit. Dari effort marketing online sudah nampak pengurangan pelanggan walaupun jumlah bajet yang sama dikeluarkan. Mereka cuba untuk bermain di platform offline secara perlahan-lahan ,ianya masih diperingkat explore. Contoh, mereka akan buat buat fashion show, buka booth di centre court big shoppig mall atau mungkin akan buka outlet. Marketing secara offline mereka giat berkerjasama dengan syarikat besar seperti Samsung,7eleven dan lain-lain.Apabila membeli barang,pelanggan akan dapat coupon voucher dari zalora.

7. Zalora turut mempunyai kilang production sendiri, private label. Production mereka di China, Vietnam dan beberapa lagi Negara lain.Mereka perlu buat produk sendiri bagi mendapatkan keuntungan yang tinggi.

8. Produk Zalora yang paling best seller berbanding international brand. Kebanyakan produk international brand memang dibeli secara borong dan disimpan di warehouse mereka yang terletak di Shah Alam.

9. Jualan tertinggi Zalora di Lembah Klang iaitu sebanyak 33% .

BACA: Bagaimana Samsung Mengubah Haluan Perniagaan

10. Produk private label Zalora yang paling tiggi jualannya,ini kerana mereka mencipta produk yang “lookalike produk branded”

11. Sebanyak 3.5 juta unique visitor yang mengunjungi zalora

12. Average pengunjung yang melayari website zalora sekitar 8minit (waktu yang paling lama jika dibandingkan dengan ecommerce lain)

13. Jualan tertinggi zalora pada musim-musim perayaan.

14. Hasil daripada data yang diperolehi,pengunjung website Zalora gemar membuat belian sekitar jam 9pagi hingga 4petang.

15. 30% julan dari pengguna telefon dan ianya semakin meningkat naik dari masa ke semasa.

16. Kebiasaanya mereka mebuat promosi pada waktu-waktu tertentu(Hujung minggu,cuti umum,petang)

17. Pembeli zalora terdiri dari 70%wanita dan 30% lelaki.

LIKE dan FOLLOW Vocket di Facebook serta Instagram


10 Billionaire Terkaya Di Dunia Bagi 2017, Majoriti ‘Self-Made Rich’

Senarai billionaire terkaya di dunia bagi 2017 ini disusun berdasarkan data dari Bloomberg menurut Business Insider.

Mereka yang tersenarai ini terdiri daripada usahawan yang berusaha kuat dari mula penubuhan perniagaan sehingga ke hari ini.

Ada juga melalui perwarisan yang kemudiannya bekerja kuat mengusahakan perniagaan dengan bersungguh-sungguh sehingga capai ke tahap billionaire.


Bilmola Hasilkan 6 Helmet Edisi Khas Sempena Ulang Tahun Ke-50 Kamen Rider

Bagi sesiapa yang membesar pada tahun 1970an, Kamen Rider sudah pasti menjadi salah satu siri televisyen superhero dambaan ramai. Sehingga kini terdapat hampir seratus jenis Kamen Rider yang ditayangkan pada televisyen sejak dahulu lagi.

Terbaharu pengeluar topi keledar dari Thailand, Bilmola memperlihatkan topi keledar model khas edisi Kamen Rider bersempena ulang tahun ke-50 siri televisyen itu.

Bilmola menawarkan 6 pilihan grafik dan warna yang diilhamkan daripada beberapa watak superhero itu seperti Kamen Rider Ichigo, Kamen Rider Stronger, Kamen Rider Amazon, Kamen Rider X dan watak sokongan antagonis, Shocker Combatmen.

Topi keledar ini menggunakan material Shock Resistant Thermoplastic (SRT) serta polikarbonat dan dilengkapi sokongan anti-kabus, ruang meletakkan cermin mata, boleh dipadankan dengan peranti bluetooth dan tali dagu ‘stepping lock‘ bebas karat.

Hadir dalam empat pilihan saiz (S, M, L dan XL), topi keledar seberat 1,400 gram ini ditawarkan pada harga bermula THB 2,490 (RM316.25) dan boleh didapati di semua pengedar topi keledar Bilmola di Thailand.

A post shared by BILMOLA Official (@bilmola_official)


Bimbang Bantu Pelajar Menipu Dalam Tugasan, Pelajar Di Australia Dihalang Akses ChatGPT

Aplikasi ChatGPT telah menarik perhatian ramai kerana kebijaksanaannya menyelesaikan persoalan yang dilontarkan serta kebolehan menyediakan karangan yang lengkap. Bagaimanapun, sudah banyak pihak yang mengesan penyalahgunaan aplikasi ini termasuklah untuk tugasan sekolah.

Ekoran isu itu, pelajar yang menuntut di wilayah New South Wales, Australia bakal dihalang akses ke aplikasi kecerdasan buatan seperti ChatGPT sewaktu di sekolah. Dengan ini, NSW menjadi wilayah pertama di Australia yang menyekat askes kepada aplikasi pada peranti pelajar sewaktu sesi pembelajaran.

Langkah drastik ini diambil kerana ChatGPT dilihat dapat membantu pelajar dalam menipu tugasan kerana mampu menghasilkan penulisan seperti manusia berdasarkan arahan yang diberikan.

Perubahan ini bakal berlaku pada bulan ini dan pihak atasan sedang mengkaji bagaimana cara berkesan dalam penggunaan teknologi baharu ini sewaktu di kelas. Panduan bakal diberikan kepada guru-guru agar setiap pelajar mematuhi peraturan dan beretika dalam melaksanakan tugasan yang diberikan.

Selain Australia, Jabatan Pendidikan New York City di Amerika Syarikat turut melaksanakan larangan terhadap ChatGPT. Tidak hanya berlaku di peringkat sekolah, bahkan isu ini telah dikesan turut terjadi di peringkat universiti.

Oleh itu, beberapa universiti mula beralih ke arah penyeliaan secara bersua muka atau fizikal dan juga peningkatan penilaian kertas pada tahun ini. Dalam pada itu, pihak pembangun ChatGPT juga sudah mula mengenakan caj sebanyak $42 (~RM179.99) untuk kegunaan profesional sekaligus dapat mengawal penyalah gunaan aplikasi dengan lebih efektif.


Bimbang Berlaku Sesuatu, Haqiem Stopa Kesal Individu Sebar Gambar Kertas Samannya

Pada hari semalam, tular dua keping gambar Haqiem Stopa bersama polis dan surat samannya selepas ditahan melakukan kesalahan memandu tanpa lesen memandu yang sah.

“Saya akui kesalahan dibuat, jadi kena tanggung akibatnya,” kata influencer kontroversi TikTok yang mengakui dia ditahan polis ketika melalui sekatan jalan raya kepada Harian Metro.

Dia menafikan disaman atas kesalahan tiada lesen motosikal sebaliknya ditahan ketika memandu kereta, satu notis saman bernilai RM600 atas dua kesalahan dikeluarkan ke atasnya.

“Selesai makan malam, saya dan pemandu peribadi terus bergerak untuk pulang ke pejabat saya di Sungai Buloh.

“Kebetulan pemandu peribadi saya tidak larat, jadi saya pandu kereta sendiri namun ditahan polis kira-kira jam 11 malam ketika melalui satu sekatan jalan raya di ibu kota.

“Hasil pemeriksaan, polis dapati saya tiada lesen memandu dan nombor pendaftaran tidak ikut spesifikasi, jadi saya terima kerana mereka (polis) hanya jalankan tugas. Lagipun memang betul saya bersalah,” katanya ketika dihubungi, hari ini.

Namun apa yang membuatkan Haqiem berasa kesal dan curiga apabila ada individu mula menyebarkan gambar dengan notis saman tertera butiran peribadinya.

“Hairan juga siapa yang curi-curi ambil gambar kerana hanya saya, pemandu peribadi dan anggota bertugas sahaja ada ketika itu.

“Gambar itu agak jelas kerana diambil dari jarak dekat dan notis saman ditularkan juga tertera nama serta alamat penuh tempat ibu bapa saya menetap.

“Bagi saya, gambar dan butiran peribadi saya tidak sepatutnya dihebahkan kepada umum kerana ia membabitkan privasi dan dibuat (dihebahkan) tanpa persetujuan saya.

“Lagipun saya pernah terima ugutan sebelum ini, jadi bimbang sekiranya berlaku perkara tidak diingini kepada orang tua apabila alamat rumah ditularkan,” katanya.

Dua situasi sama ada terpaksa atau rela ?aku pilih rela ✨🤙🏻👇🏻 #haqiemstopa #fyp #fypシ #matrempit

♬ original sound – Haqiem_stopa – Haqiem_stopa

Tambahnya lagi, dia cuba merahsiakan hal itu daripada ibu bapanya dan hanya adik-beradiknya sahaja tahu mengenai kes berkenaan setakat kelmarin.

“Mereka (adik-beradik) ada tegur dan semua okay selagi ia tidak babitkan jenayah berat seperti dadah.

“Untuk saya pula, nak kata terganggu sangat daripada segi mental tidak juga kerana pengurus yang bantu semak kebanyakan mesej di telefon bimbit.

“Setakat ini, saya boleh hadap lagi situasi dan akan cuba cari masa untuk ambil lesen memandu kereta nanti.

“Buat masa ini saya tangguhkan dahulu (ambil lesen) kerana masih gunakan khidmat pemandu peribadi untuk ke mana-mana,” katanya.

Netizen Pertikai YB Senator Gelar Influencer TikTok Ini Sebagai 'Ikon Permotoran Anak Muda'https://t.co/sgj2fuYVlP

Pada masa sama apabila Harian Metro menanyakan mengenai status ‘Ikon Permotoran Tanah Air’ yang menjadi pertikaian netizen, Haqiem menyatakan dia sudah banyak kali menjelaskan kekeliruan yang timbul di kalangan orang ramai.

“Banyak kali sudah saya beritahu yang gelaran itu bukan dapat secara rasmi tetapi orang tak faham.

“Apa boleh buat, cuma saya berharap netizen dapatkan berita betul sebelum percaya bulat-bulat kerana kesilapan penyampaian cerita boleh rosakkan reputasi seseorang,” katanya.

Sebelum ini tular berita mengenai Haqiem Stopa disaman kerana tiada lesen memandu di kawasan ibu kota. Baca lebih lanjut melalui pautan di bawah.

Ketua Polis KL Sahkan ‘Ikon Permotoran Anak Muda’ Disaman Tiada Lesen Memandu

‘Ini Inisiatif Jelajah Anti Buli’ – Penganjur Respon Dakwaan Bawa Individu Tidak Sesuai Ke Sekolah

Netizen Pertikai YB Senator Gelar Influencer TikTok Ini Sebagai ‘Ikon Permotoran Anak Muda’


Bimbang Dengan Berat Badan Yang Mencecah 179Kg, Saya Nekad Lakukan Ini

Saya, Syed Mustaqim Bin Syed Yusoff, berusia 33 tahun, sudah berumahtangga dan mempunyai sepasang cahayamata. Anak kedua dari 5 adik beradik. Bekerja dalam bidang IT.

Dari kecil, saya telah tergolong dalam golongan berbadan besar. Dari 5 beradik, saya dan adik bongsu yang berbadan besar. Namun, saya sering tidak ambil peduli apa orang sekeliling saya nak kata.

Walaupun berbadan besar, saya aktif bersukan. Di sekolah rendah, saya mewakili sekolah dalam acara hoki, dan bila disekolah menengah saya mewakili sekolah dalam sukan ragbi.

Memasuki universiti, saya juga merupakan wakil universiti dalam sukan ragbi dan pernah bermain dengan sebuah kelab ragbi tempatan. Mungkin kerana selalu bersukan, saya tidak pernah kisah mengenai pemakanan dan badan saya.

Namun apabila mula melangkah ke alam pekerjaan pada tahun 2003, saya telah mula kurang bersenam malah tidak langsung bersenam sebenarnya. Berat semakin naik dan kadangkala mula risau mengenai berat badan.

Lalu seorang kawan memperkenalkan saya dengan produk supplement yang baru memasuki pasaran pada masa tersebut.

Walaupun produk tersebut mengurangkan berat badan pada ketika itu, namun kurangnya disiplin dan kerana faktor harga produk tersebut, saya terpaksa berhenti menggunakannya. Berat badan saya meningkat naik semula sehingga 179kg.

Berat badan saya terus meningkat sehingga tiba waktu untuk melangsungkan perkahwinan pada tahun 2010. Saya sekali lagi diperkenalkan dengan produk supplement yang baru dan berjaya mengurangkan berat sebanyak 15 kg dalam 3 bulan.

Setelah berkahwin, saya berhenti menggunakan produk tersebut dan berat saya semakin meningkat dan mencecah 179kg.

Beberapa siri sesak nafas dan tersedak sewaktu tidur mula mendatangkan kerisauan kepada diri saya.

Saya mencuba pula pil untuk mengurangkan berat badan, namun kesan sampingan yang teruk seperti sakit kepala dan demam membuatkan saya berhenti menggunakannya dalam masa 3 hari selepas menggunakannya.

Selepas berhenti menggunakan produk tersebut, saya sudah malas untuk menurunkan berat badan kerana bagi saya semua nya tidak membantu.

Namun, suatu sessi sembang petang dengan seseorang yang mengatakan tidak pernah melihat saya kurus sedari kecil membuat kan saya untuk sekali lagi mencuba mengurangkan berat badan dan kali ini saya telah membuat research menggunakan internet.

Usaha tersebut telah membawa saya kepada laman web kevinzahri.com dan saya telah memuat turun ebook “kurangkan 5kg dalam 5 minggu”.

Menyusuri siri success story yang telah diceritakan di dalam blog beliau, membuatkan saya teruja dan tanpa banyak berfikir, saya terus menggunakan segala tips dan teknik yang diajarkan didalam ebook dan web beliau.

Sepanjang proses menurunkan berat badan, saya selalu merujuk kepada tips dan cara diet yang diberikan Kevin sendiri dan mereka yang telah berjaya didalam blog kevin zahri dan instagram beliau.

Pada peringkat 6 bulan pertama diet, saya tidak langsung melakukan sebarang senaman. Masuk bulan ke 7, saya mula berjalan.

Saya yang sebelumnya walaupun hanya berjalan sudah sakit pinggang dan lutut, namun pada percubaan pertama untuk berjogging setelah sekian lama, saya mampu untuk berjogging sejauh 1 km tanpa henti.

Alhamdulillah, kini saya mampu untuk berlari 10 km tanpa henti dan berjaya menamatkan larian marathon sejauh 15km baru baru ini. Sungguh tidak masuk akal kalau difikirkan namun itu adalah hakikatnya.

1. Sokongan dan dorongan orang disekeliling amat membantu, terima kasih saya ucapkan kepada isteri, keluarga, rakan sepejabat yang banyak membantu dan mendorong dalam menjayakan proses transformasi ini.

2. Kecekalan, ketabahan dan jangan putus asa, tiada jalan pintas untuk mendapatkan hasil seperti apa yang telah saya kecapi, dan saya juga masih terus berusaha untuk menurunkan lagi berat badan

3. Pengorbanan amat perlu, dan setiap pengorbanan ada ganjarannya.

4. Gunakan internet untuk mencari pelbagai info dan teknik untuk terus menurunkan berat badan.

5. Perlu merancang lebih awal apa yang hendak dimakan sehari hari untuk mengawal jumlah kalori dan menyediakan sendiri makanan lebih banyak membantu ke arah tersebut.

…tapi sekiranya tiada tindakan yang dibuat oleh anda sendiri, maka diri anda tidak kemana, percayalah.

Tiada siapa dapat membantu anda kecuali anda sendiri. Kevin Zahri telah menunjukkan banyak cara dan teknik dalam menurunkan berat badan, tapi sekiranya tiada tindakan yang dibuat oleh anda sendiri, maka diri anda tidak kemana. Percayalah.

Baca lagi: Inilah 6 Jadual Makan Dan Diet Saya Selama 3 Bulan Hingga Berjaya Hilang 40 Kg


Bimbang Ekonomi Bakal Terkesan, Beberapa ‘Pihak Industri’ Rayu Kerajaan Kaji Semula Pelaksanaan GEG

Berita kerajaan bakal melaksanakan rang undang-undang Generation End Game (GEG) sedang hangat diperkatakan oleh orang ramai. Undang-undang itu merupakan satu akta untuk mengharamkan rokok, rokok elektronik (vape) dan semua alat merokok kepada golongan yang lahir selepas tahun 2007.

Namun, rang undang-undang itu mendapat pelbagai maklum balas daripada beberapa ‘pihak industri’ menyuarakan kebimbangan mereka terhadap ekonomi negara andaikata akta tersebut dikuatkuasakan pada masa akan datang.

Menurut Datametrics Research and Information Centre Sdn Bhd (DARE), ia umpama satu ‘hukuman berat’ dan sukar untuk dikuatkuasakan yang bakal mengakibatkan ramai kehilangan pekerjaan, penutupan perniagaan, kesan sosial yang teruk kepada kumpulan berpendapatan rendah dan berpotensi menjejaskan daya tarikan negara sebagai destinasi pelaburan ekoran undang-undang yang ketat.

Larangan merokok kepada generasi baharu akan dilaksanakan secara berperingkat. We will educate first before imposing the law. Tetapi pelaksanaan #GEG ini tidak boleh ditangguhkan lagi. It has to be now. https://t.co/2rQwEpdqjI pic.twitter.com/6kIEnn8YRQ

— Khairy Jamaluddin 🇲🇾🌺 (@Khairykj) July 28, 2022

Pendapat DARE turut disokong oleh Persatuan Pengusaha Restoran India Malaysia (PRIMAS), di mana akta itu akan memberi cabaran serta kemudaratan daripada kebaikan kepada pengguna dan perniagaan yang sah sepertinya. Pemilik restoran pada masa ini sedang bergelut dengan beberapa kesusahan berikutan pandemik, kenaikan harga barang dan kekurangan pekerja.

Dewan Perniagaan Cina Langkawi (DPCL) turut meluahkan kebimbangan yang sama kerana jika rang undang-undang itu diluluskan, ia boleh menjejaskan pendapatan peniaga yang berpaksikan industri pelancongan. Kerugian akan meningkat apabila kedatangan pelanggan berkurangan, serta peniaga kehilangan jualan ‘produk terpilih’.

Bagi Malaysian Vapers Alliance (MVA) pula, pelaksanaan akta itu boleh mewujudkan pasaran gelap; dengan penjenayah mengambil tempat kedai dan pasar raya dan melangkah masuk untuk memenuhi permintaan dan menyediakan bahan yang diingini.

Kos yang ditanggung negara untuk merawat penyakit akibat merokok adalah lebih tinggi daripada jumlah kutipan cukai sumbangan produk tembakau. #GEG mampu mengurangkan kos rawatan, mengawal selia industri vape dan menyelamatkan 2 juta nyawa. Be on the right side of history. pic.twitter.com/wYMutiouPV

— Khairy Jamaluddin 🇲🇾🌺 (@Khairykj) July 27, 2022

Satu lagi pertubuhan, MALAYSIA Retail Electronic Cigarette Association (MRECA)   menyarankan kerajaan mengambil langkah membezakan vape dan rokok terlebih dahulu seperti  New Zealand dan United Kingdom, di mana peraturan dan tafsiran untuk vape adalah berbeza dengan rokok; mengurangkan kemudaratan merokok dengan menjadikan vape sebagai alat berhenti merokok.

Terdahulu, Rang Undang-undang Kawalan Tembakau dan Merokok (GEG) bakal melarang sesiapa yang lahir dari 1 Januari 2007 daripada membeli, menghisap sebarang produk tembakau atau produk tembakau pengganti; menggunakan sebarang peranti merokok; atau memiliki apa-apa produk tembakau, bahan merokok, produk tembakau pengganti, atau peranti merokok.

Baca lagi artikel-artikel berkaitan tembakau, rokok dan vape yang pernah kami siarkan sebelum ini melalui beberapa pautan di bawah.

Isu Rokok Seludup Dijangka Akan Bertambah Teruk Akibat Pandemik COVID-19

Kajian Menunjukkan Vape Merosakkan Paru-Paru, Tetapi Lebih ‘Selamat’ Daripada Rokok

Apple Haramkan Aplikasi Melibatkan ‘Vape’ Pada App Store


Bimbang Ganggu Pembelajaran, Pelajar Matrikulasi Tidak Perlu Bayar Kompaun RM1,500

Sekitar 19 April yang lalu, tular di media sosial mengenai kes melibatkan enam pelajar Kolej Matrikulasi Perak yang dikompaun sebanyak RM1,500 seorang oleh pihak Kementerian Kesihatan Malaysia (KKM) kerana tidak memakai pelitup muka.

Terbaharu, portal Astro Awani melaporkan bahawa isu ini telah diselesaikan dan para pelajar yang terlibat tidak perlu membayar kompaun RM1,500 seperti yang dikenakan oleh pihak KKM, kata Pengerusi Jawatankuasa Kesihatan, Alam Sekitar dan Teknologi Hijau Perak, Mohd Akmal Kamarudin selepas mengadakan perjumpaan bersama pihak kolej, Pusat Kesihatan Kampar dan Pengarah Kesihatan Perak.

student matrikulasi perak kene kurung for the whole semester but end up kkm masuk cafe pergi kompaun RM1.5k dekat student… KEPALA HOTAK DIA @KKMPutrajaya kitorang punya elaun pun 6 bulan RM1250 jeh hanat… pic.twitter.com/XILpBnGQe2

“Kes itu telah selesai dan para pelajar yang terlibat tidak perlu membayar satu sen pun saman (kompaun) yang dikenakan, jadi mereka tidak perlu runsing memikirkan hal ini dan saya juga telah berjumpa salah seorang bapa pelajar dan memberitahu bahawa kes ini telah selesai.

“Saya cuba bantu menyelesaikan masalah mereka memandangkan mereka akan menghadapi peperiksaan tidak lama lagi dan dengan itu saya tidak mahu pelajaran mereka terganggu disebabkan kes ini,” kata Mohd Akmal dalam satu sidang media semalam.

Ini sedikit telah menarik nafas lega apabila pelajar yang terlibat tidak perlu membayar kompaun yang dikenakan. Walau bagaimanapun, tindakan kompaun yang dikenakan oleh pihak KKM itu sebelum ini telah mencetuskan pelbagai kritikan dan kecaman daripada netizen yang menganggap ia merupakan tindakan yang tidak munasabah.

Pelajar Matrikulasi disaman RM1,500 dianggap layanan dua darjat. Baca lagi pada pautan di bawah ini.

Layanan Dua Darjat, Pelajar Matrikulasi Langgar SOP Kena Saman Tanpa Siasatan RM1,500

Saman RM1,500 Langgar SOP, Exco Perak Yakin Pelajar Matrikulasi Mampu Bayar Saman


Bimbang Kemalangan Berlaku Lagi, Polis Halang Kereta Tesla Daripada Menggunakan Lebuh Raya

Pada minggu lalu, suasana Shanghai Auto Show menjadi kecoh apabila seorang wanita membuat protes dengan memijak kereta pameran Tesla kerana kejadian kemalangan yang berlaku kepada ahli keluarganya.

Ekoran isu protes yang tular di seluruh dunia, Tesla telah tampil memohon maaf setelah didesak oleh kerajaan China kerana tidak mengendahkan masalah yang dihadapi oleh pemilik Tesla negara tersebut.

Terbaru, beberapa pemilik Tesla berkongsi rakaman video di media sosial mengenai mereka telah ditahan oleh anggota polis daripada menggunakan lebuh raya atas faktor keselamatan di Guangzhou, China.

说广州，#特斯拉 不让上高速公路了。In Guangzhou, #Tesla electric cars were not allowed on the highway. pic.twitter.com/CGqnW2ffUT

— WoodmanK (@WoodmanK417) April 23, 2021

Difahamkan pihak penguat kuasa berbuat sedemikian kerana terdapat satu kemalangan melibatkan kereta Tesla yang telah menyebabkan seorang penumpang maut seperti yang dilaporkan oleh Global News.

Nampaknya Tesla menghadapi tekanan sepenuhnya daripada kerajaan China. Tidak dapat dipastikan sampai bila ‘arahan’ ini akan terus berkuat kuasa.

Jika keadaan ini berterusan, terdapat kemungkinan Tesla bakal ‘terkeluar’ terus daripada pasaran negara tersebut.

Setelah didesak oleh pihak pengawal selia di Zhengzhou, Tesla akhirnya akur untuk dedahkan log data kenderaan mangsa kemalangan.

Selepas Video Wanita Protes Tular, Tesla Dedahkan Log Data Kereta Mangsa Kemalangan

Berang Isu Brek Kereta Tesla, Wanita Ini ‘Protes’ Semasa Acara Automotif Berlangsung


Bimbang Keselamatan Rakyat, Malaysia Gantung Visa Imigresen Warganegara China

Kerajaan Malaysia telah mengumumkan penggantungan sementara semua kemudahan imigresen di seluruh negara bagi warganegara China yang berasal dari wilayah Hubei.

Selepas ditekan oleh rakyat Malaysia, akhirnya kerajaan Malaysia dengan hati terbuka menerima cadangan untuk menghalang kemasukan warganegara China ke Malaysia bagi satu tempoh yang belum ditetapkan.

Semalam, dilaporkan bahawa Pejabat Perdana Menteri mengambil keputusan itu bagi menghentikan penyebaran coronavirus yang berasal dari bandar Wuhan di wilayah Hubei, China.

“Keputusan ini diambil dengan mengambil kira perkembangan jangkitan 2019-nCoV di China, terutama di wilayah Hubei.

“Kerajaan Malaysia telah mengikuti prosedur Pertubuhan Kesihatan Sedunia (WHO) dan mendapat nasihat pakar untuk menghadapi dan menangani penyebaran virus ini. Pemantauan dilakukan dari semasa ke semasa, dan semua pihak berkuasa melakukan yang terbaik untuk mencegah penyebaran virus ini.”

Ini bermakna bahawa eNTRY (kemudahan tanpa visa), Visa On Arrival (VOA), e-visa dan visa manual telah digantung perkhidmatannya bagi warganegara China.

The Star juga melaporkan bahawa kerajaan Malaysia akan bekerjasama dengan kerajaan China untuk menyelaraskan perkara ini.

Menteri Luar Malaysia Saifuddin Abdullah berkongsi pengumuman di laman Facebook dan menggalakkan orang ramai tidak menyebarkan khabar angin sekaligus mencetuskan panik berkenaan virus ini.

Bagi anda yang mahu mengetahui lebih lanjut mengenai coronavirus yang melanda Wuhan, boleh klik pautan di bawah.

Saintis Pernah Beri Amaran Pada China Sejak 2017 Lagi Bahawa Sesuatu Yang Buruk Akan Berlaku

Mahu Elak Coronavirus Merebak, China Masukkan Pesakit Dalam ‘Keranda Plastik’

Elak Penyebaran Wabak Coronavirus, Masjid Putra Ditutup Buat Pengunjung Bukan Islam


‘Bimbang Makan Tuan’- Netizen Terkejut Keluarga Ini Bela Ular Sawa Bersaiz Gergasi

Setiap orang memiliki minat yang berbeza terutama sekali untuk membela haiwan peliharaan. Kebiasaanya, kucing dan anjing menjadi antara haiwan pilihan ramai untuk dibela.

Terbaharu, pengguna TikTok @ainaathirah028 telah memuat naik sebuah video memaparkan haiwan peliharaan keluarganya iaitu ular sawa. Saiz ular sawa tersebut yang besar mengundang perhatian ramai.

Reply to @syaznakfypjugkk sebelum kejadian tarik menarik 🤣

♬ original sound – Aina Athirah – Kakak miko

Reply to @faiztukirin silakan ambik bang kalau larat nak angkat 🤣

Menurut pemilik video tersebut, ular sawa yang dipanggil ‘Miko’ itu belum pernah menyerang manusia. Malah, ular sawa tersebut turut diletakkan di tempat khas dan hanya dibiarkan dalam rumah ketika dibersihkan.

Video tersebut mendapat perhatian orang ramai dan rata-rata netizen berasa terkejut dengan saiz ular sawa itu. Malah, ada juga netizen zahirkan kebimbangan ular itu akan ‘makan’ tuannya satu hari kelak.

Tidak hanya itu, rata-rata netizen berpendapat bahawa ular sepatutnya tidak dijadikan haiwan peliharaan dan meminta agar keluarga tersebut membuang ular itu.

Segelintir netizen turut mengatakan bahawa dari segi perspektif Islam, ular tidak dibenarkan untuk dibela dan di letak dalam rumah. Ketika artikel ini ditulis, video itu telah meraih lebih sejuta tontonan dan mendapat lebih 30 ribu tanda suka.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

‘Dah Tahu Ke?’- Gadis Ini Kongsi Situasi Seram Berdepan Entiti Menyerupai Ibunya Buat Netizen Meremang

‘Fitness Gone Wrong’- Keadaan Gadis Ini Selepas Aktiviti Berbasikal Raih Perhatian Natizen

Dakwa Sekadar ‘Lakonan’, Tindakan Lelaki Ini Sorok Lauk Bawah Nasi Undang Kecaman Netizen


17 Faktor Berlakunya Fenomena Gelandangan Di Malaysia

Sewaktu saya tulis tentang kritikan sosial dalam Kalau Aku Kaya, ada 2 watak gelandangan yang menceritakan kisah bagaimana mereka jadi gelandangan.

Adi jadi gelandangan kerana hilang punca pendapatan sebagai ahli muzik setelah wujud lambakan cetak rompak menerusi online. Manakala Cha pula jadi gelandangan kerana malu dengan kebodohan dia melabur semua wang dan harta benda untuk skim cepat kaya.

Di alam realiti pula, kita lihat ada sebahagian daripada mereka kelihatan cukup sifat dan sihat tubuh badan. Jadi, saya tertarik untuk mengetahui apakah faktor berlakunya fenomena gelandangan, terutama di negara kita.

Dalam pencarian maklumat, saya jumpa preview buku Gelandangan Antara Tret Personaliti dan Religiositi oleh Rafiza Mohamed, terbitan Institut Terjemahan & Buku Malaysia Berhad di Google Books.

Buku itu ada menulis tentang punca seseorang jadi gelandangan. Faktor-faktor ini telah dikenalpasti oleh Jabatan Kebajikan Masyarakat (JKM) pada 2010.

Susunan faktor ini berdasarkan kedudukan peratus paling teratas hingga peratus paling terendah. Ia melibatkan 1837 orang gelandangan menerusi 23 buah port gelandangan di Kuala Lumpur.

1. Tiada pekerjaan (46.6%)
2. Miskin dan berpendapatan rendah (17.7%)
3. Miskin, tua, sebatang kara (10.5%)
4. Penagihan dadah (4.8%)
5. Pengabaian (4.4%)
6. Miskin dan tua (3.6%)
7. Masalah mental (2.2%)
8. Sakit melarat (2.1%)
9. Tiada tempat tinggal (1.9%)
10. Bekas banduan (1.2%)
11. Ketidakupayaan (1.1%)
12. Lari dari rumah (1.0%)
13. Masalah keluarga (0.6%)
14. Kemurungan (0.5%)
15. Penagihan arak (0.5%)
16. Warga asing terdampar (0.4%)
17. Tidak diterima keluarga (0.2%)

Tiada pekerjaan menyebabkan seseorang akan jadi miskin kerana tidak berpendapatan. Apabila tekanan hidup makin meningkat, ada kebarangkalian seseorang akan ditinggalkan oleh ahli keluarga menyebabkan boleh jadi sebatang kara. Jika ada pekerjaan pula, belum tentu pendapatan yang diterima boleh beri keselesaan seperti tempat tinggal.

Pengabaian yang berlaku boleh mendorong seseorang terlibat dengan penagihan dadah dan arak sekiranya tidak kuat dalaman dan psikologi diri. Setelah itu, ada kemungkinan seseorang itu mengalami masalah mental dan kemurungan kesan penangan penagihan sehingga boleh sakit melarat dan hilang keupayaan.

Hal ini boleh juga terjadi kepada bekas banduan, orang yang lari dari rumah, warga asing, dan orang yang dibuang keluarga. Gelandangan itu sendiri bererti seseorang yang tiada tempat tinggal dan merayau sekitar bandar besar. Faktor-faktor ini sepertinya saling berkaitan. Ia bermula dengan tiada pekerjaan.

Pihak kerajaan prihatin tentang isu ini. Jadi, diwujudkan Anjung Singgah berkonsepkan asrama serba lengkap bagi tujuan memberi perlindungan sementara kepada golongan gelandangan terutama bagi gelandangan yang ingin berubah.

Malah, di luar negara pula ada orang menubuhkan syarikat untuk memasarkan hasil kerja seni orang gelandangan di laman web bagi membantu golongan ini mempunyai pendapatan yang boleh jadi jalan keluar dari fenomena gelandangan. Ini boleh di lihat pada artikel ArtLifting.

Sebelum mengakhiri artikel ini, saya sertakan 1 filem pendek tentang tuan kedai dan gelandangan buat tontonan anda semua.


Bimbang Penularan Wabak Coronavirus, Kucing Dan Anjing Peliharaan Mati ‘Dicampak Keluar Dari Tingkat Atas’

Anjing dan kucing dilaporkan mati kerana dicampak keluar oleh penduduk di wilayah Hebei kerana bimbang dijangkiti wabak koronavirus, lapor media tempatan.

Tindakan mencampak keluar haiwan peliharaan mereka disedari pihak penguasa apabila menjumpai beberapa ekor kucing dan anjing mati di beberapa unit pangsapuri.

Media tempatan melaporkan bahawa mereka pernah menjumpai beberapa bangkai haiwan peliharaan di sekitar pangsapuri di Heyuan Guohe Garden di bandar Tianjin, lebih tragik lagi apabila haiwan ini mati di atas kereta.

Kejadian di Shanghai pula merekodkan lima ekor kucing peliharaan mati dibunuh dengan cara yang sama kerana ketakutan pemiliknya dengan wabak koronavirus.

Punca pembunuhan binatang peliharaan adalah disebabkan kenyataan seorang pakar, Dr Li Lanjuan bahawa jika haiwan terbabit mempunyai hubungan secara terus dengan suspek, haiwan itu perlu dikuarantin.Selepas itu media tempatan turut mengeluarkan satu laporan yang mencetuskan situasi panik di China dengan menyebut ‘anjing dan kucing mampu untuk menyebarkan koronavirus’.

Walau bagaimanapun, Pertubuhan Kesihatan Sedunia (WHO) mendakwa bahawa tiada  bukti virus itu berpunca daripada kucing atau anjing.

Salah satu kejiranan di Wuhan, telah mengharamkan haiwan peliharaan keluar dari rumah. Pihak berkuasa turut memberi amaran bahawa mereka tidak takut untuk menangkap dan membunuh haiwan terbabit.

Manakala di Wilayah Liaoning, Bandar Anshan, arahan telah dikeluarkan agar semua pasar untuk menghentikan aktiviti perniagaan dan polis turut menegaskan penduduk agar tidak membawa anjing peliharaan mereka keluar.

Mereka juga mengharamkan penduduk tempatan melepaskan merpati peliharaan dan memusnahkan merpati liar kerana khuatir dengan wabak koronavirus.

Dr Peter J. Li, China Policy Specialist of Humane Society International, berkata organisasi itu telah melihat memo yang dikeluarkan oleh pihak berkuasa tempatan dan tidak bersetuju dengan tindakan terbabit.

“Ini bukan pendekatan yang tepat untuk pihak berkuasa tempatan di China untuk menangani krisis nasional yang boleh dikesan untuk perdagangan hidupan liar di luar China,” kata Dr Li kepada MailOnline.

“Haiwan peliharaan tidak menyumbang kepada wabak SARS pada tahun 2002-2003. Mereka tidak ada kaitan dengan epidemik Wuhan,” katanya.

Setakat hari ini, koronavirus telah membunuh 300 orang di Wuhan, sebuah rumah pada 11 juta penduduk dan antara kota yang memberi keuntungan kepada

Bagi anda yang ingin mengetahui lebih lanjut mengenai coronavirus, sila klik pautan di bawah.

Lukisan Kartun ‘Bendera Coronavirus’ Cetuskan Kemarahan China

Coronavirus Sukar Dikawal, WHO Keluarkan Amaran Kecemasan Peringkat Antarabangsa


Bina 11 Bonggol Dalam Jarak 40 Meter, Individu Bertanggungjawab Tampil Mohon Maaf

Melalui satu sahaja jalan berbonggol sudah membuatkan kita berasa kurang selesa. Apatah lagi melalui 11 bonggol dalam satu jalan yang sama atau lebih tepat lagi dalam jarak 40 meter.

Pembinaan 11 bonggol dalam satu jalan di kawasan kampung yang terletak di Besut, Terengganu menjadi perhatian apabila salah seorang penduduk membuat aduan mengenai perkara tersebut di media sosial.

Menurut perkongsian asal, pembinaan bonggol tersebut dilakukan oleh salah seorang penduduk kampung untuk menghalang kereta daripada memandu dengan laju di kawasan berkenaan.

Bagaimanapun, selepas beberapa hari dan aduan serta kekecohan yang timbul, individu dipercayai bertanggungjawab tampil memohon maaf di atas tindakannya itu.

Menurut Harian Metro, lelaki berkenaan yang dikenali sebagai Nor Muhamad Roslam Harun berbuat demikian selepas dinasihatkan pihak polis pada semalam.

“Pagi semalam ada pegawai polis datang jumpa saya. Beliau menasihati saya dengan elok supaya membuang semua bonggol tersebut.

“Jadi semalam juga saya upah sebuah jentolak untuk meratakan semua 13 bonggol termasuk dua bonggol asal yang ada di situ,” katanya kepada Bernama seperti dipetik Harian Metro.

Susulan daripada teguran itu, beliau juga mengakui kesilapannya dan menjeaskan bonggol berkenaan hanya dibina kerana beliau terganggu dengan bunyi kenderaan melalui jalan berkenaan yang berada berhampiran dengan bilik tidurnya.

Mengakui tertekan dengan masalah tersebut, beliau kemudiannya membina bonggol yang pada asalnya hanya dirancang sebagai bonggol landai sahaja sebelum ia bertukar menjadi tinggi kerana faktor tar yang mengeras.

Baca juga perkongsian semasa dalam negara yang pernah kami kongsikan sebelum ini melalui pautan di bawah.

Cap Dagangan Harimau Menangis Belum Jadi Hak Eksklusif, Ibu Neelofa Diminta Tidak Dahului MyIPO

‘Tweet’ Silam Kembali Tular, MCMC Padam Akaun Rasmi Di Twitter

Curi Duit Bernilai RM53 Juta Dan Padam Rakaman CCTV, Wanita Warga Malaysia Diburu Polis Korea Selatan


Bina Bangsal Parkir Kereta Di Tengah-Tengah Jalan, Majlis Bandaraya Kuantan Ambil Tindakan

Tinggal di kawasan perumahan atas tanah memang memberikan banyak ‘kelebihan’ kepada penduduknya. Bagaimanapun ada segelintir pihak menyalahgunakan ‘kelebihan’ itu untuk kepentingan peribadi.

Baru-baru ini Majlis Bandaraya Kuantan (MBK) menemui sebuah bangsal yang dibina di tengah-tengah jalan kawasan perumahan bagi tujuan parkir di Seri Mahkota.

Bangsal yang boleh memuatkan sebuah kenderaan itu beratapkan zink dan mempunyai roda pada tiang, dipercayai membolehkan bangsal tersebut dipindahkan ke tempat lain.

Di sekeliling binaan yang tidak sah itu turut mempunyai beberapa kon dan kotak-kotak buruk dipercayai sebagai ‘tanda’ orang lain tidak boleh parkir di hadapan atau belakang van terbabit.

Perkongsian hantaran Facebook itu mengundang pelbagai persepsi netizen. Ramai yang meminta MBK untuk terus merobohkan bangsal parkir itu kerana terang-terang melakukan kesalahan.

Bagaimanapun ada yang mendakwa bangsal itu sudah ada lama di situ. Hanya bahagian kanan jalan tersebut baru saja ditambah.

Dalam pada itu orang ramai turut meminta MBK untuk selalu membuat rondaan di kawasan-kawasan perumahan lain kerana didapati banyak kesalahan yang dilakukan oleh segelintir penduduk sehingga timbul rasa kurang senang orang ramai.

Menurut Majlis Bandaraya Kuantan, notis pengalihan telah dikeluarkan. Jika pemilik bangsal itu gagal mematuhi notis, tindakan penguatkuasaan akan diambil.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Bagaimana Dari Modal ‘Ciput’, Kita Boleh Bina Bisnes Besar

Ramai apabila berbicara mengenai modal bisnes, mesti nak kena ada paling tidak 6 bulan punya kos operasi.

Kenapa? Yalah biasanya bila mula bisnes baru, kita masih tiada pelanggan, baru dalam fasa untuk memperkenalkan bisnes kita kepada orang ramai. Dan secara tidak langsung, kita akan fikir dan jangkakan yang kita akan rugi pada beberapa bulan pertama dan akan ‘break even’ selepas beberapa bulan sebelum mencatatkan keuntungan yang pertama.

Untuk mereka yang mempunyai modal yang besar bolehlah buat macam ini. Tapi bagaimana pula dengan orang kebanyakan seperti saya yang hanya mempunyai modal yang tersangat minima?

Takkan orang macam saya yang tak mempunyai modal yang besar tetapi mempunyai semangat yang kuat tak boleh berbisnes?

Ini pendapat peribadi saya sendiri setelah setahun jagung dalam dunia bisnes.

Buat bisnes ni lebih kurang dengan membina sebuah bangunan. Saya mengambil contoh untuk membina bangunan setinggi 10 tingkat.

Pertama sekali, kita mesti rekaa bangunan kita ini agar ianya mampu beroperasi dengan baik walaupun ianya hanya siap 2 tingkat daripada 10 tingkat.

Yalah, mana kita mampu nak siapkan 10 tingkat terus disebabkan oleh modal kita yang ciput tadi, dengan modal yang ciput tersebut hanya mampu membina 2 tingkat sahaja dari 10 tingkat.

Tetapi disebabkan kita telah reka dari awal lagi projek ini supaya mampu beroperasi dengan baik walaupun hanya siap 2 tingkat sahaja, maka 2 tingkat yang telah siap tadi boleh disewakan kepada orang ramai.

Dengan pendapatan yang diperolehi dari sewaan 2 tingkat tersebut, dengan perlahan kita akan meneruskan kerja pembinaan di tingkat 3.

Siap sahaja tingkat 3, maka kita sudah boleh menyewakan tingkat baru tersebut kepada penyewa. Jumlah pendapatan hasil dari sewaan kini bertmbah.

Hasil sewaan 3 tingkat itu kemudiannya digunakan untuk membina tingkat ke-4. Dan proses ini berulang-ulang sehingga lah bangunan 10 tingkat ini siap dibina dengan sempurna.

Ada beberapa kebaikan yang kita akan perolehi jika kita mengikut ‘design’ ini:

1. Walaupun dengan modal yang ciput, kita tetap boleh memulakan pembinaan bangunan tersebut.

2. Tidak memerlukan masa yang lama akibat dari menunggu modal untuk cukup.

3. Mengetahui potensi ‘bangunan’ yang kita bina itu dari sambutan yang diterima dari orang umum.

4. Jika dirasakan tiada sambutan dari orang umum, kita masih lagi boleh membuat perubahan pada tingkat 3 dan seterusnya.

5. Jika terlampau teruk tahap sambutannya, kita mungkin boleh mengambil pendekatan untuk merobohkan binaan 2 tingkat tersebut dan mula membina kembali bangunan yang baru dengan konsep yang baru, rekabentuk yang baru. Jumlah kerugian tidaklah sebesar mana disebabkan jumlah pelaburan yang dibuat adalah ciput.

Dalam 4 tahun lebih jenama KLEZCAR diwujudkan, kami masih lagi membina tingkat-tingkat yang seterusnya. Ianya dibina dengan modal yang ciput, tetapi keazaman dan kesungguhan yang di jana oleh Team KLEZCAR tidak pernah ciput.

Sedikit perkongsian dari Shahril Sidek menerusi pengalaman membina bangunan yang dinamakan KLEZCAR.


Bina Dan Terbangkan Dron Anda Sendiri Melalui Flybrix LEGO

Setiap bisnes perlukan inovasi dari semasa ke semasa untuk memenuhi permintaan pelanggan. Begitu juga LEGO yang kini telah bekerjasama dengan Flybrix untuk memasarkan Dron.

Apa menariknya dron keluaran Flybrix adalah pengguna diberikan fleksibiliti untuk mencipta dron sendiri menggunakan brick LEGO. Awesome!

Ditambah pula dengan tahun 2016 yang dihiasi dengan comeback permainan dan hiburan 90-an, kami yakin LEGO juga turut menjadi fenomena dengan inovasi terbaru di dalam pelan bisnes mereka.

Untuk pengetahuan anda, Flybrix bukanlah anak syarikat LEGO, namun kerjasama bersama LEGO membolehkan dron keluaran Flybrix boleh dipasang melalui Brick LEGO. Selain saiz dan pemilihan brick LEGO, pengguna turut diberi peluang untuk mengubah suai penggunaan motor pada dron untuk meningkatkan kelajuan.

Harga yang diumumkan buat Flybrix adalah $149 (~RM620) untuk basic kit dan $189 (~RM780) untuk set Deluxe. Melihat daripada harga yang diumumkan ditambah pula dengan minat kanak-kanak masa kini yang lebih cenderung kepada gadget, kami jangkakan pembeli Flybrix bakal terdiri daripada ‘bapa budak’ yang membesar dengan set-set LEGO.

Kami tidak sabar untuk menantikan dron Flybrix dengan tema Star Wars. Pasti lebih cool dengan adanya watak antogonis terkenal, Darth Vader.


Bina Dinding Ala Kafe Hipster Dengan Kos RM2,000

Dinding batu bata? Ada yang minat, ada yang tak minat sebab rasa macam berada dalam restoran, kafe, KFC dan sebagainya. Again, ikut citarasa.

Material beli sendiri. Selepas itu minta orang tolong install. Kalau laki bini ada skills pasang sendiri, memang buat sendiri saja sebab nak cut cost.

Sebab prosesnya kasar sikit, kena pecah-pecahkan balik, ketuk-ketuk dinding itu bagi kasar, sapu simen semula, baru susun batu-bata itu. Ikut anda nak susun rapat-rapat atau nak ada ruang sikit. Itu apa yang Teacher tengok orang pasangkan.

Jadi, kalau anda rasa alah kacang saja ini, sudah boleh jimat kos upah orang di situ. Macam kami ini tak yakin nak pasang sendiri. Bayangkan tetiba tengah makan jatuh bata atas kepala apa tak dapat.

Batu bata ini nipis, tak tebal macam bata merah yang selalu kita nampak itu, tebalnya dalam seinci saja. Batu bata ini ada banyak jenis, banyak warna. Memang banyak pilihan.

1. Lihat katalog Kastone bricks di laman sesawang Suzuka Group. Pastikan ingat kod batu bata itu. Macam Teacher, kod BK-3108.

2. Kemudian cari kedai paling berhampiran dengan tempat anda. Jangan cakap, “Alaaaa dekat-dekat dengan KL bolehlah.” Macam Teacher ini, call di area Seremban ini sajalah.

3. Survey harga di kedai-kedai. Contoh di Seremban, ada 3 kedai dalam senarainya. Teacher call ketiga-tiganya, dan harga setiap kedai berbeza.

4. Beri kod batu-bata, contoh BK-3108. Orang kedai akan periksa samada ada stok atau tidak. Kemudian pergi pick up sendiri.

5. Upah orang pasangkan batu bata pada dinding rumah anda.

Sekotak harga RM66, Teacher call kedai lain semua harga RM85. Nampak? 1 kotak boleh cover 8.5 kaki persegi hingga 11 kaki persegi.

Ikut cara anda susun. Kalau lagi jarang-jarang jaraknya, lagi besar boleh cover. Dinding Teacher ini 10 kaki darab 11 kaki. Maknanya 110 kaki persegi. Bahagi dengan 8.5 kaki persegi, jadi Teacher kena beli 13 kotak. Tapi saja beli lebih in case apa-apa, jadi Teacher beli 14 kotak. 14 kotak darab RM66, jumlah RM926.

Selepas itu, panggil orang untuk pasang, dia minta RM1000. Dia akan tanya, nak sapu cat minyak atau tidak supaya ia nampak kilat dan cantik, tapi kena tambah duit. Teacher rasa lagi messy lagi cantik biar nampak macam buruk-buruk sikit. Rare orang putih kata. Jadi tak perlu cat minyak.

Jumlah kos barang dan upah semua sekali untuk batu bata ini dalam lebih kurang RM2000.

Harap menjawab soalan dan membantu. Simpan dan kongsi jika bermanfaat.


Bina Penghadang Halang Air Banjir, Persediaan Awal Rumah Di Kelantan Ini Buat Netizen Kagum

Ketika ini, bencana banjir di Kelantan dan Terengganu bertambah buruk apabila beberapa sungai dilaporkan telah melibihi paras bahaya. Orang ramai telah berkongsi keadaan semasa di kawasan-kawasan yang terjejas.

Terbaharu, seorang pengguna TikTok @ise1199 telah memuat naik video memaparkan keadaan semasa di Kampung Bukit Abal, Pasir Putih. Dapat dilihat air banjir sudah tinggi di sana tetapi ada beberapa rumah di kawasan tersebut tidak dimasuki air sama sekali.

Rumah dia tak masuk air weiii. Banjir di kg bukit abal, pasir puteh kelantan #fyp

Menerusi video itu, tuan rumah meletakkan penghadang dipercayai adalah beg pasir untuk memagar kawasan rumah supaya air banjir tidak memasuki rumah. Video tersebut telah menarik perhatian orang ramai dan rata-rata netizen kagum dengan persediaan rapi tuan rumah menghadapi bencana banjir.

Bukan itu sahaja, para netizen turut berharap agar inisiatif seperti itu akan diperluaskan lagi bagi mengelakkan rumah penduduk ditenggelami air.

Bijakkkk! Lepas ni jual-beli beg pasir semakin rancak ya 😂

Apa pun, harap tuan rumah tinggikan lagi pagarnya seusai banjir sbg persediaan untuk tengkujuh seterusnya. https://t.co/5n5GCoAMnJ

— ريدذوان إحسان 🇲🇾 (@IrwanCourtesy) February 27, 2022

Actually aku pon dah siap simpan plasticine kat rumah. kalau air naik teruk aku sumbat la kat pintu, sliding door, atau mana2 punca air. At least dapat la kurangkan air masuk, atau lambatkan flow air sementara aku selamatkan apa yg patut. https://t.co/CwF4vmaAPw

— Euphoria (@ArRain1984) February 27, 2022

Menurut anak kepada tuan rumah, sebelum ini rumah mereka dinaiki air dan inisiatif ini dilakukan tahun ini agar air banjir tidak akan masuk ke dalam rumah. Para netizen memuji tindakan tuan rumah kerana belajar dari apa yang berlaku dan berusaha untuk menghalang kejadian tersebut terjadi lagi.

Ketika artikel ini ditulis, video tersebut telah ditonton lebih 2 juta tontonan dan meraih lebih 100 ribu tanda suka.

Sementara itu, kami kongsikan beberapa artikel yang sedang ‘trending’ pada pautan di bawah ini.

Akibat Langgar ‘Pantang Larang’, McGregor Takut Dengan Vladimir Putin

Beli Rumah Untuk Tutup Rahsia 1MDB, Aset Rohana Rozhan Kini Dibeku SPRM

Salah Guna ‘Buah Silat’, Lelaki Belasah Pemandu Van Sehingga Terbaring


Tak Berbaloi Beli, Ini Cara Kami Bina Sendiri ‘Play Yard’ Buat Anak

Sejak Orked Nuha dah pantang lepa, dan kadang-kadang tak terkejar, kami perlu mencari satu cara untuk memastikan dia selamat, sementara perlu melakukan pelbagai kerja seperti memasak ke, kemas rumah ke atau pergi tandas.

Memang dah lama usya (perhati) and survey harga untuk playard ini. Tapi harga mahal sangat pula. RM250++ tapi kecik sangat dan macam tak worth it. Tak boleh nak merangkak sesuka hati. Kesian pula rasanya.

Rumah ini tak baby proof, banyak benda kena alih/buang atau beli, jadi, ini solusi buat masa sekarang jika nak buat kerja atau bagi dia main with less supervision.

Google untuk buat DIY ini dah lama, tapi baru semalam jumpa. Dalam Pinterest banyak, dan YouTube, tutorial dalam bahasa Thailand saja. Hehe. Tapi tak ada yang spesifik bagi harga, saiz apa guna semua.

Jadi ini adalah playard yang mudah dan ringkas untuk puteri kami. Saiz lebih kurang: 74.2″ X 54.9″, dengan ketinggian 27″ dan tak ada gam yang digunakan.

Barang yang kami gunakan ialah paip PVC, PVC Tee, dan PVC Elbow. Barang lain yang mungkin diperlukan ialah gergaji dan tukul getah.

PVC Pipe potong kepada beberapa saiz dan bahagian. Untuk tinggi, kami potong kepada saiz 24″ sebanyak 52 pcs dan untuk sambungkan antaran PVC Tee ke satu PVC Tee, saiz adalah 3″ dan memerlukan sebanyak 96 pcs untuk atas bawah.

Bahagian sudut untuk cantumkan dua sisi, PVC Elbow dan PVC Pipe, saiz PVC pipe yang diperlukan 2″ sebanyak 16 pcs.

Cantum tiang-tiang dinding satu persatu, jangan cantum bahagian atas, kemudian tiang, dan seterusnya bahagian bawah. Nanti susah dan kena tanggal balik macam kami.

Maka selepas siap pasang semua, bersihkan playard dengan Dettol bagi bersih, dan hias ikut suka. Dan akhirnya dengan playard DIY ini, kami tak perlu risau dah baby nak merangkak, dia main sajalah dalam tu.

Kalau yang risau takut tumbang ke, dah cuba, memang berat, dan memang susahlah nak tumbang.

Thanks untuk Syaah Mohd Fauzi tolong potong and cantum-cantum.


‘Binaan Tambahan Tidak Dibenarkan’ – MPAJ Robohkan Struktur Haram Rumah Flat

Majlis Perbandaran Ampang Jaya (MPAJ) terpaksa mengambil tindakan keras dengan meroboh struktur tambahan rumah yang dibina tanpa kebenaran pihak berkuasa tempatan. Dalam satu gambar yang tular di media sosial, perobohan itu berlaku di salah sebuah flat yang berada di bawah bidang kuasa MPAJ.

Dalam satu kenyataan yang dikeluarkan oleh pihak MPAJ, ia berkata bahawa kediaman berstrata seperti flat, apartmen dan kondominium terikat dengan Akta 757 di mana lot petak hanya terhad kepada keluasan petak yang dibeli sahaja.

“Sayang apabila rumah yang ditambah sebenarnya tidak dibenarkan mengikut Akta 133 dan Akta 757. Kesannya, MPAJ terpaksa memainkan peranan sebagai PBT untuk merobohkan struktur tambahan haram yang nyata menggunakan ruang harta bersama yang bukan hak mutlak pemilik tapi adalah dikongsi secara bersama,” katanya.

Selain itu, struktur tambahan haram yang dibina di rumah yang terikat dengan Akta 757 juga bakal menganggu kerja-kerja menyelamat oleh pihak bertanggungjawab sekiranya berlaku sebarang malapetaka seperti kebakaran dan sebagainya.

“Tindakan penguatkuasaan di Blok 4, Flat UTM, AU3/1 atas kesalahan membina struktur tambahan tanpa kebenaran MPAJ telah dilaksanakan pada 25 Mei 2022.

“Tindakan bersepadu ini melibatkan Jabatan Bangunan & Senibina serta Jabatan Penguatkuasa MPAJ.

“Tindakan notis dan roboh serta-merta dilaksanakan berdasarkan Akta Jalan, Parit & Bangunan (Akta 133) berikutan tambahan struktur baharu di bahagian tepi dan belakang yang tidak dibenarkan bagi bangunan kediaman bertingkat,” katanya dalam satu hantaran di Facebook rasmi MPAJ.

Selepas premis perniagaan, PBT mula robohkan binaan depan rumah pula. Rujuk pautan di bawah untuk membaca.

Selepas Premis Perniagaan, PBT Mula Robohkan Binaan Depan Rumah Pula

MBSA Keluar Notis Perobohan, Isu Hot Burger Malaysia Buat Peniaga Lain Kena Tempias

‘Saya Yang Buat Report Saya Pula Diancam’ – Asri Janggut Cerita Keadaannya Ketika Ini


Binance Berkerjasama Dengan MYDIN Untuk Bantu Penduduk Luar Bandar Yang Terjejas

MYDIN pada ketika ini sering menjadi bualan ramai kerana berjaya mendekati rakyat lebih-lebih di media sosial mereka. Siapa sangka kini platform kriptowang terkenal juga berminat untuk berkerjasama dengan syarikat pasaraya terkemuka Malaysia ini.

Terbaharu, Binance menerusi Binance Charity kini mengumumkan berkerjasama dengan pihak pasaraya MYDIN untuk membantu dan menyediakan sokongan kemanusiaan untuk masyarakat luar bandar yang terjejas.

Menerusi kerjasama ini, pihak MYDIN akan menyediakan pelbagai sumbangan bekalan kecemasan kepada mereka yang memerlukan terutamanya yang terjejas disebabkan pandemik dan bencana alam banjir.

Binance Charity akan melakukan sumbangan menggunakan kriptowang BUSD yang ditambat pada matawang USD kepada pihak MYDIN di bawah program MYDIN Prihatin. MYDIN Prihatin akan menggunakan sumbangan tersebut dalam membeli barangan keperluan untuk golongan yang kurang bernasib baik.


17 Individu Dikompaun Di Langkawi Selepas Sewa Vila Untuk Sambut Hari Jadi

Umum mengetahui hampir keseluruhan negeri kini sedang berada dalam Perintah Kawalan Pergerakan 2.0 yang hanya akan berakhir pada 18 Februari ini.

Antara aktiviti yang tidak dibenarkan ketika ini adalah majlis sosial dan keramaian termasuk pelancongan ke luar atau masuk kawasan PKP dan kawasan PKPD.

Bagaimanapun, arahan tersebut masih lagi diingkari apabila sekumpulan 17 individu di Langkawi dilaporkan mengadakan sambutan hari lahir di sebuah vila pada semalam.

Menurut laporan Free Malaysia Today yang memetik Ketua Polis Daerah Langkawi Shariman Ashari, majlis itu dikesan pihaknya ketika rondaan dan mendapati terdapat banyak kenderaan serta bunyi bising daripada vila berkenaan.

“Kumpulan tersebut yang tinggal di sekitar pulau ini menyewa vila tersebut, untuk mengadakan majlis sambutan hari lahir seorang rakan mereka.

“Bagaimanapun ketika pemeriksaan, rakan yang diraikan itu tidak berada di lokasi tersebut kerana pulang sebentar ke rumahnya,” katanya.

Susulan daripada pemeriksaan itu, pihak polis jelasnya telah menahan empat wanita warga tempatan dan 13 lelaki yang berada dalam vila tersebut.

Kesemua mereka kemudiannya dibawa ke balai polis Kuah untuk proses dokumentasi dan dikenakan kompaun RM1,000 setiap individu sebelum dibebaskan.

Baca juga perkembangan semasa dalam negara yang pernah kami kongsikan sebelum ini melalui pautan di bawah.

‘Hanya Salah Faham Bukan Mogok’- J&T Minta Maaf Pekerja Campak Parcel Secara Ganas

‘Jangan Bagi Harapan Palsu’ – Netizen Kecewa Terpaksa Semak Semula Status i-Sinar

Kini Anda Boleh Abadikan Perkataan ‘KFC’ Pada Kenderaan Mengikut Undang-Undang


Binatang Liar Menyerang Orang Di Zoo Kena Bahan

Awal tahun ini, seekor harimau bintang telah menyerang seorang pengawal hutan di Prakash Nagar, India ketika cuba menangkapnya yang berada di dalam sebuah kampung. Kebiasaannya binatang-binatang yang ditangkap ini akan ditempatkan di zoo. Maka, ia benar-benar binatang liar yang bukan lahir dan membesar di dalam zoo. Naluri memburunya masih menebal.

Kejadian yang telah berlaku awal tahun ini di Prakash Nagar, India.

Binatang terutama jenis karnivor di dalam zoo bukan main-main apabila bertindak menerjah ke arah pelawat di zoo. Dari sudut pandangan binatang, orang itu mungkin kelihatan seperti satu ancaman atau makanan buatnya. Tapi lain pula bagi orang ramai yang melihat situasi ini. Hmm. Check this out:

Ya, binatang liar menyerang orang di zoo kena bahan gelak dengan orang ramai yang menyaksikannya kerana orang yang diserang binatang itu dipisahkan dengan cermin kaca. Binatang itu pula masih berusaha cuba menyerangnya dengan bersungguh-sungguh.

LIKE dan FOLLOW Vocket di Facebook serta Instagram


‘Bini Suruh Pi Cucuk Vaksin’- Gaya Lelaki Ini Pakai Baju Kelawar Di PPV Curi Perhatian Netizen

Boleh dikatakan kita melihat pelbagai ragam orang yang datang ke Pusat Pemberian Vaksin (PPV) dimana hanya datang bersahaja dan juga berpakaian ‘rare’ untuk menggembirakan para petugas barisan hadapan.

Terbaharu, sebuah video dikongsi pengguna TikTok @rizwan.99_ tular di media sosial dimana memaparkan seorang lelaki memakai baju kelawar dengan tuala dijadikan turban dan lengkap membawa peralatan mandi di dalam baldi.

Menerusi perkongsian tersebut, pengguna TikTok tersebut menyeru lelaki yang dilihatnya di sebuah PPV. Hal ini telah berjaya meraih tumpuan netizen dan pastinya perkara ini sudah ‘biasa’ dimana perlu tunjukkan kelainan jika mahu mengambil vaksin.

Menjengah ke ruangan komen, rata-rata netizen berasa terhibur dan ada juga berasa kagum kerana lelaki tersebut berani berpakaian seperti itu ke PPV. Malah, ada juga yang mengatakan segelintir rakyat Malaysia yang berpakaian ‘kostum’ membuatkan PPV seperti tempat ‘showcase cosplay’.

Bukan itu sahaja, ada juga netizen yang mempersoalkan lelaki tersebut sempat ‘print’ nota di belakang baju tetapi tidak sempat bersiap ke PPV. Malah, ada juga netizen yang berasa terhibur melihat gelagat lelaki itu.

Untuk makluman, bekas pesakit COVID-19 kini tidak perlu lagi menunggu selama 3 bulan untuk menerima vaksin dan sebanyak 16,545,384 telah menerima dos pertama vaksin.

Sementara itu, kami kongsikan beberapa artikel berkaitan netizen yang berpakaian ‘rare’ di PPV untuk terima vaksin pada pautan di bawah ini.

‘Nasib Baik Waktu Siang, Kalau Tidak Sudah Lari’- Netizen Terkejut Lihat Gadis Jadi Hantu Ke PPV

‘Bergaya’ Sebagai T-Rex Untuk Mengambil Vaksin, Perkongsian Gambar Ini Curi Perhatian Netizen


Bintang Badminton China, Lin Dan Umum ‘Gantung Raket’ Daripada Dunia Badminton

Nama Lin Dan cukup dikenali, bukan sahaja di Malaysia tetapi di seluruh dunia. Malah, Lin Dan juga merupakan seteru utama Datuk Lee Chong Wei dalam arena sukan badminton.

Hari ini, kita dikejutkan dengan berita yang mengejutkan apabila Lin Dan mengumumkan persaraannya selepas setahun Datuk Lee Chong Wei bersara daripada arena badminton.

Beliau yang pernah memenangi emas di edisi Olimpik 2008 di Beijing dan 2012 di London, tidak akan menyertai temasya Sukan Olimpik 2020 yang ditangguhkan kepada tahun depan kerana pandemik COVID-19.

Lin Dan yang juga digelar Super Dan mengatakan statusnya dilihat menurun sejak beberapa tahun lalu berikutan faktor usia dan kecederaan. Difahamkan, beliau ingin mahu beraksi di Tokyo tetapi rankingnya kini di kedudukan ke-19 dan penangguhan temasya sukan terbesar dunia menjadikan ia kelihatan sukar untuknya.

Sebelum ini, Datuk Lee Chong Wei jaguh badminton negara kita bersara daripada arena badminton. Klik pautan di bawah untuk ketahui lebih lanjut.

Datuk Lee Chong Wei Umum Persaraan Daripada Dunia Badminton

Chong Wei Kalahkan Lin Dan Untuk Mara Ke Final Siri Super Terbuka China


Bintang Britain’s Got Talent Di ‘Banned’ Akibat Aksi Berani Mati Ini

Macam-macam talent yang dikeluarkan peserta Britain’s Got Talent (BGT) untuk menarik perhatian juri. Tetapi aksi lelaki ini paling merbahaya sehingga aksi beliau di banned oleh siri realiti tv itu untuk dipamerkan secara live ketika berlangsungnya episod semi-final siri tersebut baru-baru ini.

Bintang Britain’s Got Talent, Alex Magala mengaku bahawa aksi menakutkan beliau itu perlu dirakam terlebih dahulu dan bukannya secara live kerana pihak pengurusan tidak mahu mengambil risiko jika aksi Alex tidak berjalan lancar seperti yang beliau mahukan.

Pada aksi audition, Alex menelan sebilah pedang dan turun dari puncak tiang dan berhenti beberapa inci dari lantai. Jika beliau tersalah langkah, memang beliau akan mengalami pendarahan dalaman yang teruk dan mungkin mati. Lihat video di bawah untuk tengok aksi audition Alex.

Tetapi lelaki 26 tahun itu tidak berhenti setakat itu sahaja. Untuk peringkat semi-final ini, aksi beliau lebih radikal; memanjat tiang secara mata ditutup dan sliding ke bawah sebelum berhenti beberapa inci sahaja dari power drill di lantai.

Bagi Alex, setiap aksi beliau memang tiada faktor keselamatan. “Saya jamin kepada pihak pengurusan BGT bahawa saya mempunyai sepenuh kawalan dengan setiap aksi saya. Aksi saya ini pasti akan meletakkan sword-swallowing act lebih terkenal,” kata Alex kepada The Sun.

Lihat persembahan semi-final Alex di bawah. Memang power konsentrasi Alex ini. Salah satu langkah memang boleh menemui ajal.


Bintang Program Realiti TV, Sandra Dianne Meninggal Dunia

Siapa sangka baru sahaja tampil di kaca TV menghiburkan orang ramai pada minggu lalu, bintang program Big Stage musim ketiga iaitu Sandra Dianne dilaporkan meninggal dunia di Hospital Putrajaya pada awal hari ini.

Berita pemergian penyanyi yang pernah popular dengan lagu ‘Hey! Kau’ ini telah dikongsikan oleh rakannya iaitu Sufie Rashid menerusi laman Instagram beliau.

Assalamualaikum semua… Minta sedekahkan Al-Fatihah untuk @sandradianneofficial yang telah meninggalkan kita.. selamat pulang ke rahmatullah sahabatku… You’re a good friend with a beautiful heart. Thank you sebab beri saya peluang untuk satu pentas dengan awak. Semoga awak tenang di sana.. innalillahiwainnailaihirojiun .. 😞

A post shared by @ sufierashid on Sep 10, 2020 at 10:35am PDT

Dilaporkan Sandra, atau nama sebenarnya Alessandra Dianne Ampuria telah terlibat dalam satu kemalangan jalan raya di Lebuhraya Damansara Puchong (LDP).

Beliau pada ketika itu sedang dalam perjalanan ke Pusat Konvensyen Antarabangsa Putrajaya (PICC) bagi menjalani sesi latihan penuh konsert minggu keempat.

Selain Sufie Rashid, rakan seperjuangan Sandra dalam program Big Stage iaitu Usop turut berkongsi berita duka ini menerusi laman Instagram beliau.

Asalammualiakum semua…tolong sedekahkan al fatihah untuk sahabat seperjuangan saya. Kini telah pulang keramatullah. Sandra rehat k. AlFatihah 😔 #BigStage2020

A post shared by  Usop 🌺 (@usopofficial) on Sep 10, 2020 at 10:28am PDT

Takziah diucapkan buat keluarga Sandra Dianne dan semoga roh beliau dicucuri rahmat.

Pada awal tahun ini, industri tanah air dikejutkan dengan pemergian pelawak dan pelakon popular iaitu Abam Bocey dan Ashraf Sinclair.

Pelawak Terkenal, Abam Bocey Meninggal Dunia

Pelakon Malaysia Dan Indonesia, Ashraf Sinclair Meninggal Dunia


Bintang Utama Black Panther, Chadwick Boseman Meninggal Dunia

Pelakon yang membintangi watak utama dalam Black Panther, Chadwick Boseman telah meninggal dunia pada usia 43 tahun kerana kanser.

Chadwick meninggal dunia di kediaman beliau di Los Angeles dengan isteri dan kaum keluarga terdekat bersama beliau di sisi.

— Chadwick Boseman (@chadwickboseman) August 29, 2020

Berita kematian beliau turut dikongsikan di akaun peribadi Chadwick di Twitter, Chadwick telah disahkan menghidapi penyakit kanser kolon tahap ketiga pada tahun 2016. Beliau tidak memberitahu keadaan beliau kepada sesiapa (selain ahli keluarga terdekat) dan tetap meneruskan penggambaran filem yang berada dalam jadualnya.

Our hearts are broken and our thoughts are with Chadwick Boseman’s family. Your legacy will live on forever. Rest In Peace. pic.twitter.com/DyibBLoBxz

— Marvel Studios (@MarvelStudios) August 29, 2020

Hilangnya seorang pelakon yang berbakat dan Chadwick pastinya akan sentiasa dikenang sebagai seorang aktor hebat dan raja Wakanda di hati peminat.

Sebelum ini, peminat setiap Chadwick turut risau dengan keadaan semasa Chadwick yang kurus. Baca lagi pada pautan di bawah.

Black Panther Muncul Filem Pertama Marvel Menang Anugerah Oscar

Kurus Dan Tidak Bermaya, Peminat Risau Keadaan Terkini ‘Black Panther’


Bintang Youtube ‘PewDiePie’ Jalan-Jalan Di Malaysia

Kalau anda ada nampak seorang lelaki yang menyerupai PewDiePie di sekitar Kuala Lumpur, ya itu memang PewDiepie. Menerusi akaun Instagram miliknya, PewDiePie ada memuatnaik gambar dia bersama teman wanitanya, Marzia bergambar berlatarbelakangkan KLCC.

A photo posted by PewDiePie (@pewdiepie) on Aug 22, 2016 at 2:27am PDT

“We are in Malaysia!” menerusi tulisannya di Instagram. Kalau anda tidak pernah dengar siapa PewDiePie sebelum ini, beliau adalah bintang Youtube dengan pengikut lebih 47 juta. Hebat untuk sesuatu akaun individu mempunyai followers seramai itu.

PewDiePie atau nama sebenarnya Felix Arvid Ulf Kjellberg tersenarai sebagai salah seorang dari 100 inidividu paling berpengaruh di dunia menurut majalah Time. Jadi, kalau anda ada jumpa PewDiePie di mana-mana sekitar Kuala Lumpur, boleh ajak beliau makan durian atau nasi campur. Selamat bercuti dan welcome to Malaysia PewDiePie dan Marzia!

Baca : Jejaka Di Sebalik Nama ‘PewDiePie’ Yang Mempunyai Pengikut Lebih 44 Juta Di Youtube


Bintang YouTube Sweden Buat RM28 Juta Tahun Lepas Dengan Bermain Game

Di Malaysia kita belum ada lagi cerita kejayaan tentang anak Malaysia yang berjaya jadi jutawan dengan Youtube jadi kami kongsikan cerita inspirasi dari luar negara. Bukan US tapi Sweden.

Bintang Youtube Sweden Felix Kjellberg atau lebih dikenali sebagai “PewDiePie”, dilaporkan membuat $7.4juta (RM28juta) pada 2014 dengan hanya streaming video beliau bermain game.

Menurut laporan surat khabar Sweden Expressen (dan Google Translate)

Being big mouth is normally not a winning recipe. Felix “PewDiePie” Kjellberg, 25, may be considered the exception.

The annual report for his company Pewdie Productions has just been submitted to the Companies Registration Office and Expressen have taken some of the amazing numbers.

PewDiePie adalah salah seorang bintang popular di Youtube, dengan jumlah peminat (dikenali sebagai “bro army”) yang membolehkannya mendapat lebih 37 juta subscribers Youtube yang mana melebihi populasi penduduk Canada.

Channel Youtube PewDiePie dilancarkan pada 2010, dan pada 2012 Kjellberg telah hit 1 juta subscribers yang pertama. Pada 2013, New York Times melabelkannya sebagai seorang pemain video game berusia 23 tahun dari Sweden yang penuh dengan karekter. Populariti yang terus meningkat membuatkan The Atlantic memanggilnya sebagai fenomena “Let’s Play”.

PewDiePie is a Let’s Player, one of hundreds of gamers who post “Let’s Plays” online (as in “Let’s Play Super Mario Bros.” or “Let’s Play Grand Theft Auto”), videos that are part “Mystery Science Theater,” part Siskel and Ebert reviews. As a Let’s Player navigates a game, he (or more rarely, she) provides running commentary, usually funny and profane.

Menurut Atlantic juga, Let’s Play’ers membuat duit yang signifikan melalui Google AdSense, iklan yang membolehkan YouTubers meletakkannya pada video video mereka. PewDiePie juga mempunyai kedai merchandise yang mana peminatnya boleh membeli tshirt “bro army” pada harga $26.

Walaupun berjaya menghasilkan duit yang banyak, PewDiePie menafikan yang dia melakukan semua ini kerana duit. Kami menggalakkan anda menonton video yang diembed di atas. Kjellberg memberi respon terhadap laporan pendapatan tahun 2014 dengan begitu tenang.

Ini bukan kali pertama Kjellberg respon terhadap laporan pendapatannya. Apabila The Wall Street Journal mengeluarkan laporan pada Jun lepas tentang beliau membuat $4 juta pada 2013, beliau membuat satu sesi soal jawab menjawab soalan berkaitan duitnya di Reddit AMA.

“I’m extremely tired of talking about how much I make,” beliau bercakap kepada Icon magazine tahun lepas.

LIKE dan FOLLOW Vocket di Facebook serta Instagram


Gadis Umur 20-an Rasa Dirinya Ada Bipolar Disorder, Ini Respon Doktor

Gadis berusia 20-an tersebut memasuki klinik saya. Kelihatannya sihat. Berpakaian agak hipster. Sesuai dengan kebanyakan fesyen remaja sekarang.

“Ye cik, ada apa-apa yang boleh saya bantu?” saya memulakan perbualan. Beliau masih terdiam. Tiada riak di wajahnya; tidak tersenyum, tidak pula menampakkan tanda-tanda kesakitan.

“Em sebenarnya doktor, baru-baru ini saya ada terbaca mengenai Bipolar Disorder di internet. Saya rasa, saya ada simtom-simtom penyakit itu.”

Beliau memandang saya. Kali ini riak wajahnya berubah. Dalam kegusaran, ada pengharapan. Saya memikirkan apa respon yang sepatutnya saya berikan.

“Kenapa cik rasa macam tu? Apa simtom-simtom yang cik maksudkan?”

“Em… Sebab, ada waktu tu saya rasa saya macam loser sangat. Rasa macam down giler. Tak mahu keluar bilik, tak mahu makan, tak mahu buat apa-apa. Tapi sekejap sahaja. Kemudian saya akan okay balik,” ujar beliau.

“Ada certain times tu, sampai saya rasa macam useless je hidup. No point. Macam kewujudan saya ini, tiada guna. Saya hidup ke, mati ke, sama sahaja,” tambah beliau lagi.

“Mesti ada trigger kan, perasaan cik macam tu? Atau tiba-tiba je perasaan tu melanda?”

“Tak tentu, doktor. Ada pernah jadi macam tu sebab gaduh dengan boyfriend. Ada yang sebab gaduh dengan mak,” beliau menjelaskan. Namun terasa nadanya bertukar terketar-ketar. Khuatir saya memperlekehkan jawapannya, agaknya.

“Saya pernah bagitau parents, pasal Bipolar Disorder ni. Tapi parents kata saya mengada-adakan cerita sahaja, saya memperbesar-besarkan masalah. Bila saya bagitau kat kakak, kakak saya ketawakan saya.”

Beliau menunduk. Kecewa, kerana beliau sudah cuba mendapatkan bantuan daripada individu terdekat yang beliau percaya. Namun ditolak bulat-bulat.

Saya kira, kedatangan beliau ke klinik petang ini, adalah antara ikhtiar terakhir beliau. Bukan mudah untuk membuka cerita, kepada seseorang stranger seperti saya. Namun beliau beranikan diri.

Saya menyambung sesi dengan beberapa soalan, dan seterusnya pemeriksaan asas seperti tekanan darah dan suhu badan. Saya mengambil sebuah borang dari laci. Borang tersebut adalah borang DASS.

“Cik, macam ini ya. Saya tidak boleh sahkan sama ada apa yang cik alami ini adalah Bipolar Disorder atau tidak. Ciri-ciri bipolar itu memang ada, namun diagnosis ini mesti dibuat setelah pemeriksaan teliti dijalankan.

Saya akan rujuk kes cik kepada pakar psikiatri. Cik jangan bimbang, kita akan bantu cik, saya sendiri akan pastikan cik dapat bantuan yang diperlukan.”

Gadis tersebut kelihatan agak tidak selesa.

“Saya malu nak cerita ke doktor berulang kali. Saya pernah tengok suasana di jabatan psikiatri. Kliniknya sesak, kalau saya pergi sana nanti orang pandang-pandang saya. Kesiannya muda-muda dah gila!”

Saya memahami kerisauan yang beliau ada. Namun memang itulah kekangan yang dihadapi di hospital besar. Pesakitnya ramai, dan tidak semua kes dapat dilihat oleh doktor yang sama.

Ini antara cabaran terbesar yang menghalang seseorang pesakit mendapatkan rundingan pakar dan bantuan bagi masalah mereka. Lebih-lebih lagi melibatkan kesihatan mental, yang mana penuh dengan stigma, hatta dari staf perubatan sendiri.

Saya membuka sebuah laman web, dan saya tunjukkan kepada beliau. Laman web tersebut adalah laman web Malaysian Psychiatrist Association, yang ada menyenaraikan beberapa doktor pakar psikiatri swasta yang ada.

Saya menulis beberapa maklumat doktor berdekatan di atas kertas yang saya kepilkan bersama surat rujukan dan borang saringan DASS.

“Cik boleh cuba dapatkan temujanji dengan pakar yang saya senaraikan ini. InshaAllah lebih cepat, tak perlu menunggu lama. Borang yang saya berikan ini, adalah borang saringan DASS. Ia boleh membantu pakar memahami masalah cik. Cik boleh isi bila-bila masa, dan bawa bersama borang ini ketika berjumpa pakar.”

Beliau mengangguk. Saya menulis juga sepotong nombor telefon di atas kertas tersebut.

“Cik, bila-bila cik dilanda perasaan tersebut dan cik rasa nak bercakap dengan seseorang, cik boleh telefon nombor ini. Ini nombor telefon Befrienders. Mereka adalah sukarelawan untuk membantu sesiapa sahaja yang berada dalam kegelisahan, 24/7. Cik jangan risau, diorang takkan minta identiti cik, nama cik, siapa cik. Cik boleh cerita apa sahaja kat diorang.”

Beliau mengangguk lagi. Kali ini dengan genangan air mata.

“Tapi, kalau cik sendiri rasa tak boleh nak kawal diri, cik kena janji dengan saya yang cik akan terus ke mana-mana jabatan kecemasan. Maklumkan sahaja kepada doktor bertugas bahawa cik dalam keadaan tertekan dan perlukan pertolongan. InsyaAllah doktor akan cuba bantu cik.”

Beliau mengangguk, bersama untaian air mata. Gagal diempang. Saya berharap agar gadis ini mendapat bantuan yang diperlukannya. Doktor, staf perubatan, adakalanya menjadi orang terakhir pesakit mendapatkan bantuan.

Secara umumnya mereka yang mempunyai masalah seperti kemurungan atau tekanan, akan cuba menyelesaikan masalah tersebut dengan sendirinya dahulu. Mereka akan menyalahkan diri sendiri, cuba figure out whats wrong with them. They will try to change whatever they can.

However, if they failed, they will turn to the closest person around them. It can be their family. Or close friends. Sometimes they wont be so frank. They will be subtle. They will tell you in a third person story.

However when it all failed, that’s when they don’t mind turning to a stranger. A doctor, for example. They could be brought to us in their worst state. A failed suicide attempt.

What happened when we failed to help them?

What happened, when we, the person who are supposed to help them, ridiculed them instead?.

Dr. Mohd Syamirulah Rahim
Medical Mythbusters Malaysia (M3)
150817


‘Bird Box’ Catat Rekod Dengan 45 Juta Akaun Sudah Menontonnya Di Netflix

Peminat filem thriller ramai yang memuji kehebatan filem terbaru di Netflix, Bird Box. Ianya sangat menarik sehinggakan Netflix mengeluarkan kenyataan lebih 45 juta akaun Netflix di seluruh dunia sudah menonton Bird Box pada minggu pertama filem ini dilancarkan oleh mereka.

Ianya satu rekod baharu dari sebuah karya Netflix dan lakonan Sandara Bullock dalam filem ini memang sangat berkesan. Buat anda yang belum menonton, Netflix adalah filem yang seram di mana anda akan ‘dirasuk’ sekiranya membuka mata di kawasan terbuka di waktu siang.

Took off my blindfold this morning to discover that 45,037,125 Netflix accounts have already watched Bird Box — best first 7 days ever for a Netflix film! pic.twitter.com/uorU3cSzHR

— Netflix Film (@NetflixFilm) December 28, 2018

Sebagai perbandingan, terdapat 137 juta akaun Netflix dibuka setakat October dan ini bermakna 33% pengguna sudah menonton Bird Box. Bird Box sudah mempunyai peminatnya yang tersendiri dan ada yang beranggapan Bird Box adalah filem ‘cult’ pertama yang dihasilkan oleh Netflix.

Penulis novel seram Stephen King juga memberi respon positif untuk filem ini. Beliau berkata jangan terlalu percaya dengan review yang diberi kepada filem ini kerana anda perlu menontonnya sendiri.

I was absolutely riveted by BIRD BOX (Netflix). Don’t believe the lukewarm reviews, which may in part have been caused by reviewers’ ambivalence to the streaming platform, as opposed to theatrical releases.

— Stephen King (@StephenKing) December 20, 2018

Bird Box mengingatkan kami kepada filem A Quiet Place yang hampir sama konsepnya dengan Bird Box. Jika anda tidak dapat bercakap dalam A Quiet Place, Anda tidak dapat melihat pula dalam Bird Box. Kedua-dua filem ini adalah filem wajib tonton untuk tahun ini.

#RealDeal. Nak dapatkan handphone power 8GB RAM + 128GB Storage? Jom tonton video ini.


17 Jam Ke Negeri Che Siti Wan Kembang, Kelantan Sebenarnya Bukanlah Syurga Makanan

Kami ke Kelantan kali ini, dengan satu persoalan, adakah benar negeri Pantai Timur yang berjiran dengan Thailand ini adalah sebuah syurga makanan seperti yang sering digelarkan oleh rakyat Malaysia.

Perjalanan selama 17 jam menaiki Keretapi Tanah Melayu (KTMB) dengan kerjasama pihak Tourism Malaysia adalah sebuah pengalaman yang baik dan berjalan dengan sangat jujur. Dihidang dengan pemandangan hijau dan kampung-kampung kecil yang terletak di Negeri Sembilan, Pahang dan Kelantan.

Kami tidak merasa terlalu penat apabila perkhidmatan KTMB menyediakan segala kelengkapan. Jika lapar, kami ke kafe dan jika mahu ke tandas, ia tersedia baik di pintu belakang/depan penumpang.

Ada sesuatu tentang negeri ini, orang selalunya hadir ke Kelantan untuk mencari makanan. Nasi kerabu warna biru oleh tangan orang Kelantan lebih lunak dari gerai tepi jalan di Kuala Lumpur, itu kata seorang teman waktu kami lepak duduk tepi lorong.

Namun perjalanan ke Kelantan akan menjadi sangat rugi jika dihabiskan untuk makan. Kita harus belajar. Jadi, perjalanan menaiki keretapi bermula dari KL Sentral ke Gemas menggunakan Electric Train Service (ETS), kemudian dari Gemas kami menuju ke Gua Musang menggunakan Ekspres Rakyat Timuran (ERS).

Kami sampai di Gua Musang awal dan dihidang pagi dengan wajah cinematic. Ada dua bukit batu kapur yang berdiri di sebelah stesyen Gua Musang. Diam seolah memanggil. Pemandangan waktu itu seperti menjemput untuk kami meneroka wilayah dengan lebih 90,000 penduduk.

Kami di bawa ke Masjid Razaleigh yang masih berada dalam proses pembinaan. Kemudian ke kawasan penempatan pertama kaum cina di Kelantan sejak 500 tahun dahulu iaitu Tokong Swee Nyet. Di sebelah petang ke Taman Herba dan terakhir sekali adalah Masjid Buluh sebelum menaiki keretapi menuju ke Wakaf Bharu.

Kami bangun awal pada esoknya. Penat masih ada. Perjalanan dari Gua Musang ke Wakaf Bharu menggunakan keretapi shuttle semalam adalah yang paling fun dengan pemandangan hijau serta ada rasa kampung yang segar.

Tempat pertama yang menyambut kami adalah Pasar Siti Khadijah, ruang buat wanita menunjukkan sisi berani mereka. Mengambil peranan sejarah Khadijah yang suka berniaga, tidak heran jika lebih separuh peniaga di pasar ini adalah wanita.

Selepas itu kami di bawa berjumpa dengan Pak Dain, seorang tokoh wayang kulit yang masih berjuang untuk seni dan budaya negeri Kelantan. Kami duduk dan dengar dia cerita. Dia tinggal pesan pada kami, katanya wayang kulit adalah seperti lilin, bila-bila boleh mati. Kami angguk, tanda memahami.

Habis isi ilmu, kami isi perut. Ada dua tempat makan yang kami singgah, pertama Nasi Ulam Cikgu dan kedua di RS Serunding. Di dua tempat ini, datang jawapan kepada persoalan kami. Rupanya Kelantan tidak layak digelar syurga makanan, ia sebenarnya lebih.

Kenapa kami bersetuju bahawa Kelantan bukanlah syurga makanan semata, kerana Kelantan sebenarnya mempunyai tarikan yang lebih daripada itu. Khazanah alam dan budaya yang menjadi tempat kepada rakyat Kelantan memahami asal usul mereka adalah kekayaan yang jarang dipandang orang.

Dari cerita tentang sebuah Kerajaan Chermin yang hilang di Danau Tok Ban hinggalah menyusul kepada kisah Star Wars versi wayang kulit oleh anak kelahiran Kelantan. Ini adalah perkembangan budaya yang membentuk jati diri negeri Kelantan.

Adunan budaya di antara Melayu, Siam dan Islam telah menghasilkan Kelantan yang unik. Sebagai contoh, Mak Yong dipengaruhi oleh budaya Siam (Thailand), sementara Dikir Barat pula mempunyai unsur-unsur Islam, manakala Main Puteri pula dikatakan diresapi oleh budaya Hindu.

Kepelbagaian budaya dan sejarah yang ada di negeri Kelantan telah menjadikan negeri dengan lebih 1 juta penduduk ini layak untuk diteroka dan dipelajari. Rugi jika kita habiskan sesuatu perjalanan itu hanya untuk makan tanpa mempelajari sedikit sebanyak sisi budaya yang wujud di sana.

Untuk bacaan lanjut mengenai negeri Kelantan, klik pautan di bawah.

Penyelidik Temui Fosil Tapak Kaki Dinosaur Berusia 66 Juta Tahun Di Kelantan

Tarikan Terbaharu Di Kelantan, Restoran Ini Jual ‘Ketum Float’ Dengan Harga RM3.00

Tiga Remaja Di Kelantan Buli Dan Belasah Budak Berusia 13 Tahun Disebabkan Ayam Goreng